Chan Myae Oo Cu Mawtaw In Khual A Tlawnnak Ah A Mawtaw Le Tlanglawng Faktuk In An I Pah – Chin 11 News\nChan Myae Oo Cu Mawtaw In Khual A Tlawnnak Ah A Mawtaw Le Tlanglawng Faktuk In An I Pah\nKawlram chung ah hin mipi nih thazaang an pek mi hna ah Boy Band pawl hi tampi an um hna lo, hi hna chung hin Project K pawl hi mipi nih biatak tein thazaang an pek mi hna an si. Project K pawl hi an hlasak mi tete zong mipi nih an uar ngai mi hna an si pinah chungtal pawl hna zong uar ngai mi le thazaang pek ngai mi an si.\nTuchun ah khan Project K chungtal a si mi Chan Myae Oo cu faktuk in mawtaw accident nak a tong ko nain vanthat nak ah nunnak a him I hliamhma zong fak ngai in a tuar lo. Chan Myae Oo cu mawtaw in khualtlawn nak ah a kal lio ah tlanglawng (train) nih a mawtaw cu fak ngai in a teih/pah caah a mawtaw cu a rawk dih, asinain Chan Myae Oo cu fak ngai in ai khawnden lo caah “nan thinphang tuk hlah uh..ka nung rih ko” tiah a facebook ah ca zong a rak tial hi a si.\nChan Myae Oo hi project K chungtal a si hlan hrimhrim ah a muisam dawh nak ruang ah mipi nih rak theih ngai cang mi le uar ngai cang mi zong a si. Cun a tu ah cun Project K ah chungtal a hun si cang tikah hlawhtling ngai in le mipi nih theih chinchin mi hlasak thiam Boy Band a si cang caah mipi lungthin chung ah a caam zungzal mi zong a hun si.\nSource: Chan Myae Oo’s FB


Donald Trump cu Joe Biden nih a tei i,Joe Biden cu US rampi umtu President ah thim a si cang tiah thanhnak an tuah cang – Onlinenungak\nDonald Trump cu Joe Biden nih a tei i,Joe Biden cu US rampi umtu President ah thim a si cang tiah thanhnak an tuah cang\nA tu lio a linsa taktak mi US ram ithimnak konghe pehtlai in tutan US ram ithimnak cu US tualchung ral a tho kho mi dirhmun ah a um peng ti cu mi zei paoh nih theih a si.ni fatin US tualchung sining thawngpang cu update peng a si.media tam deuh hna nih thawngpang an thanh ning zoh tik ah ni fatin thinphan dai lo a si tiah chim usihlaw kan palh tuk lai lo dah.\nUS ithimnak konghe pehtlai in nawlngaitu EC hna nih cun phungning tein Trump cu Joe Biden nih a tei i,Joe Biden cu US rampi umtu President ah thim a si cang tiah thanhnak an tuah cang.asinain media cherhchan in thil umtu ning zoh tik ah Trump le Biden ah a ho deuh dah US president a si te lai ti cu fiangfai tein theih khawh le hngalh khawh taktak a si rih loh.zeicatiah thim mi Pu Joe Biden cu US states zei maw zat hna nih cun kan President ah kan cohlang lo tiah an hnawl.\nCupin ah Pu Joe Biden nih US president sinak aa cuh nak ah ningcang lo in vote a firmi kongah a tu tiang Trump cozah nih kherhlainak an tuah peng rih.US Election Result konghe pehtlai in Senator Tommy Tuberville nih cun mah tin a vun chim ve.tutan US Election Result cu ningcang te le dotla mi result a si lo caah Trump nih zeitik paoh ah challege a duh a si ah cun a caan a nei peng.cucu Election Result challege nak kongtu cu Trump kut ah a um mi a si i a mah duhthimnak a si lai tiah a chim.\nCun a tu hi Congress Morris Jackson, Mo Brooks Jr tiah a min theih mi pa nih Trump aiawh in US House inn pi chungah US Election Result cu challege nak a tuah lai tiah a chim.asinain Trump le Biden karlak thil umtu ning fiang tein a langh khawh nak ding caah US House lawng si lo in US Senate zongah Election Result challege tuah veve a hau.a mahbelte Senate ah a ho nih dah Trump aiawh in challenge a tuah lai ti bel a fiang rih lo.aa rual in House le Senate ah challenge an tuah a si ah cun January 6 tik ah President sinak rian i chawnnak or i hlan nak an neih tik ah zei hmanh buaibainak a um lai lo tiah a chim.


CHINMI IRALRIN AHAU CANG, US TTIHNUNG THINPHANG SI CANG – The Chinlung Post\nJanuary 4, 2021 admin Local News 0\nJanuary 6, 2021 I, US Joint Congress Session Ah VP Mike Pence Le Trump Nih Biden Cu President Elected In Thlak An Timh. House Speaker ah Nancy Pelosi an thim tha’n.DC,Whitehouse ah buainak a chuak lai. A voi 117 nak US Congress Session cu 3/1/ 21( Sunday)ah an nei i, MP mithar 117 hna cu biatiam kamnak an neihpi hnu ah US Congress House Speaker thimnak ah Democratic Nancy Pelosi 216 nih Republican Kevin Mc Carthy cu 209 a tei caah Kum 2021-2024 tiang Speaker a peh tha’n lai.\nHi Congress Session ah hin MP Nu 121 le Pa 124 Meeting ah an i tel. 4 January 2021( Monday)ah President Trump le Joe Biden cu Georgia State i Senate thimnak ca’ah Campaign an tuah lai. Hi Georgia MP-2 thimnak hi Republican le Democratic pawl ca’ ah a biapi ngai ngai mi asi. Tulio Senate House ah Republican 50 le Democratic 48 an si i, Seat 51a hmutu hi teitu (Majority) an si lai.Democrat lei nih Seats 2 an lak sualah cun, 50-50 an si lai caah Vice-President asi mi pohnih teinak Vote pek khawh ding asi.\nA tutiang aa cuh dingmi Vote an dirhmun cu Mr.David Perdue(Rep)48.5 %,Mr. Jon OssOff ( Dem) 48.7% le Mrs. Kelly Loeffler (Rep) 47.3%, Mr.Rev.Raphael Warnock ( Demo)49.1% an si i, 5/1/2021 ah thimnak an tuah lai. Zumhning ah Demo-1 le Rep-1 ve ve hmuh dawh an si. 2021 US President asi dingmi ca’ah 6/1/21 ah US Congress le Senate pawl Joint House Session cu Vice- President Mike Pence hruai nak(Chairman) in Certification Pawmpiak/Piaklo nak an nei cang lai.\nUS daanpi 12 Amend ning cun, Chairman nih hin Electoral College nih Votes an rak thlak cangmi kha hei pawmpi men ding khi asi tawn. Sihmanhsehlaw tutan 2020 thimnak cu BIDEN lei Democratic pawl nih Votes dik loin an fir tiah President Trump pawl nih an puh ca’ah Republican MP-12 le Congress Member MP-140 leng nih Biden lei (Complain)duh lohnak tuah i President Elected in thlak an i timh. US House of Congress ah hin Democratic nih Seats 222 an nei i, Republican pawl nih Seats 212 an nei ve.\nTeitu Majority cu Seats 219 asi. VP Mike Pence nih cun, BIDEN thlak timhmi pawl sinah lunglawmh bia amah Chife of Staff Marc Short sinin a chim i, Trump nih teinak a hmuh nak hnga rian ka tuan lai ati. Hi President Trump a tanhtu Republican Senators pawl cu, Ted Cruz of Texas,Louie Gohmert,Mitt Romney hna nih an hruai i, Ron Johnson, James Lank Ford, Steve Daines, John Kennedy, Marsha Blackburn, Mike Braun pinah MP thar Tommy Tuberville, Cynthia Lumis, Roger Marshall le Bill Hagerty pinah a dang Murkowski, Susan Collin of Maine, Bill Cassidy of Louisiana le mi dang pawl an si.\nDecember 14,2020 Electoral College Votes an thlak ah khan Biden nih 306, Trump nih 232 an hmuh i House Congress zongah Democratic pawl an tam deuh ko nain, US Constitution 20 Amendment Section 1 ningin Republican GOP group mi 12 nih zumhlonak( No- Confident) an tuah i Chairman nih a pawmpi ah cun, Electoral Inquiry Commission cu dinh asi lai i Ni. 10-17 chung hlethlai ( Audits) nak an tuah khawh.Cun Chairman nih Election Certification dih lak a pek duh lo i Biden le Trump ih EC Votes- 270 an tling lo veve ah cun, 25 Amendment ningin Congress House Speaker nih Acting President cu caan zeimawzat a tlaih khawh lai.\nCu asi lo’ah, States 50 kip nih MP-1 cio i thim in, cu hna nih cun US President ding cu Vote pekin an thim than lai tiah Professor Steven Vladesk, Texas Law University nih a chim. Cucaah,President Elected Joe Biden hi tling dingin ruah cia mi asi nain ruahlopi ah Trump lei nih hin, buaibainak an chuahpi tha’n khawh mi asi. Cuti i thil a kal sualah cun, January 20, 2021 ah BIDEN hi President ah tiamkamnak lak ter khawh dawh asi lo.


Lungngemi (lungrual) Ngal Rual kong.. – DOH PHIT\nSeptember 19, 2019 admin CAHOLH 0\nA hlanah a nuam ngaingaimi tupi pakhat a um. Ei awk le din awk tlamtling tein a um lengah tlawnlennak ah a nuam tuk hringhran. Mah tupi chungah cun ngal rual an um i nifate nun nuam ngai in an ei an ding, an tlong an leng.\nMah tupi cun a hlaat tuk lonak ah tupi pakhat a um. Eidin awk zeihmanh a um lo lengah tlawnlennak ah a nuamh lo caah saram dang pakhat hmanh an um lo i pawpi pakhat lawng a rak um.\nMah pawpi cu ngal rual an umnak tupi ahcun a va kal. Ngal rual hna cu a va hmuh tik hna ah ngal pakhat kha aseh i a umnak ah a kirpi. Mah bantuk cun nifate ngal cu pakhat lengmang a seh hna i hnarcheu ceo an tang cang.\nNikhat cu an hruaitu pa nih a pumh hna i, “ mah bantuk hin kan um lengmang ahcun kan thi dih ko lai. Hmun dang ah kan zam tak a hau lai,” tiah ati. Ngal dang nih cun hmun dang a thatnak ah cun “ kan zam ko lai,” tiah an ti ve i hmun dang i zam ding cun bia cu an chah.\nAsinain ngal note pakhat nih, “ kei cu mah tupi chungah hin ka chuak i ka thang. Nihin tiang lunglawm in kan tlawng kan leng. Kan ei kan ding. Ka dang tupi cu zeitluk hmanh in nuam sehlaw kal ka duh lo. Pawpi cu kan dihlak in kan seh lai,” i athi ko lai a ti hna.\nNgal dang nih cun an vun ruah ve i, “ ahmaan ko. Kan dih lak kan i bawmh ah cun pawpi cu kan tei ko lai” tiah an ti dih than i a bia chahmi cu an ngol than.\nThaizing khua a dei tikah pawpi a rat tawnnak cu an dihlak in an rak bawh. Pawpi cu ngal sa ka ei than lai tiah zei poi loin ara. Ngal rual nih cun hmakhatte ah an i bawm i an seh. Mah hnu cun zeihmanh tihphan thlalaunak um lo tein nun nuam ngai in an ei, an ding, an leng than.\nCu caah cun nifate nan tlonlen, nan eidin nak ram nuam hi ral nih an idoh hna ahcun lungnge (lungrual) tein nan doh hna lai. Nan tei hna lai i nunnuam tein nan umlai..\nNote: Lai carelnak cauk chungin lakmi asi..\nTuluk ram ah zuar a tongmi kum 17 nu an chanhmanh fangfang bak asi


Russia Kut In Syria Mipi 500 Leng An Nunnak A Liam Cang – Chin World News Evening\nRussia Kut In Syria Mipi 500 Leng An Nunnak A Liam Cang\nJuly 10, 2019 Salai Van Thawngpang\nThe Syrian Network for Human Rights,(SNHR), UN agencies tang i, Syria Civil war ah mipi hna an tuarning za hlathlaitu nih cun, Russia cu a an soiselning a fak ngaingai. Russia ralthuam ruangah mi 544 nih vanchaitnak an tuar, cu chungah cun 120 cu hngakchia deuh lawngte an si hna. Critics hna nih an chim lengmang ruangah, Vladimir Putin nih Syria hi a ralthuam zohchunnak (test) bakah a hman ko hna.\nMi 2000 leng nih hliamhma an tuar, aluancia thla 2 kal cang mi ahkhan Russia Jets zong biatak tein cawlcangh timh dawh asi cang. Voi 26 bak bomb in, rebel-held Idlib province le northern Hama provinces te an doh hna tiah theih asi. A poi taktak, tthat lei panh loin ral thawh leitu hi apanh chin lengmang ko cang hi.\nSyria nih Russia hi a lehrulh te lai maw ti lawng mipi nih zoh asi ko cang tuhi. Syria nih lehrul a cham ah cun an buai ngaingai tthan lai tinak asi. Russia kut in Syria mipi 500 leng nih an sung cang. Hngakchia zawn ruah hrimhrim ah zaangfak ngaingai an si.\nUS Indiana Ummi Laimi Caah Thawngpang Tha Taktak\nLaipa Duh Cung Thang Hri A Awhnak A Ruang Theih Asi Cang A Zaangfak Ngai Asi\nLung A Fak Ko. Thantlang Peng Ralzaam Dihlak An Langhter Cang!\nMalaysia ummi kawi le pawl caah: UNHCR – RSD interview theih herhmi\nCNF le CDF vialte fonh tikah meithaltlai Chin pasaltha 10,000 (thonghra) leng kan dir cang


KHAH, PU NO THAN KAP NIH FIANTERNAK A TUAH COLH CANG – The Chinlung Post\nMay 21, 2021 admin Local News 0\nPu No Than Kap nih fianternak a tuah colh. Pu No Than Kap nih mipi sin ah theihfiannak a tuahmi cu CNLD in keimah pumpak cun March ni 31 ah rian kai din cang nain tulio boruak konghe pehtlaiin EC in ka chuahnak ca an hmuh lo caah party chungtel ah an ka ruah. Tuchun i UEC meeting ah hin CNLD min in ka kai mi a si lo. Rianttuan konghe pehtlaiin Naypyidaw ka um lio asi caah ttuanpi hawi kut ka va tleihmi hna asi. Atanglei ah amah nih attial ning tein kan vun langhter.\nSIMFIANGNAK. CNLD ihsin keimah bulpak cun March 31, 2021 ah ka cawl zo na’n tulai boruak thawn EC in ka “suahnak ca” an hmukim loih party sungtel vekah in ruat hrih. Tusun ih UEC meeting khal CNLD hmin in ka kai lo, hnațuan thudang thawn Naypyidaw ka thlen laifang a si ruangah țuanpi rualpi pawl ka va cibai phah men mi sawn a si. Credit: Pu No Than Kap.\nThawngpang Dang Relchih:Pyi Khua Computer sianghngakchia pakhat le mipi 3 hna cu ralkap nih an tlaih hna. Pyi Khua I Computer sianginn a kai lio mi sianghngakchia pa pakhat le mipi 3 hna cu ralkap May thla ni 19 zinglei 9 hrawng ah an tlaih hna tiah thei asi. Ko Bung Htun Myint Myat le a hawipa cu zinglei khuacung ah cycle in an I chawh lio ah civil form a hruk mi ralkap cycle nih an hnu lei in an dawi hna I an dir ter hna.\nBiahal kan in duh hna caah dir uh an ti hna tiah a luat manh mi an hawipa pakhat nih a chim.Ko Bung Htun Myint Myat an tlaih hnu chun nazi 11 hrawng ah Ko Aung Phyo Htet, Ko Htun Lat le Ko Hein Myat hna zong tlaih an tong tiah theih asi. Ralkap lei nih thawng an thanh nak ah cun hi hna 4 nih bomb an ser I khua cung ah an puah caah tiin thawng an thanh.\nTV ah an 4 ning in an lang I fak tuk in vuak in biahal an tong ti a fiang. An hmai zong a phing dih tiah a luat manh mi an hawipa nih cun a chim. May thla ni 19 ah Pyi khua I USDP party zung le a dang hmun 3 hna ah bomb an rak puak len caah ralkap lei nih hi tiin mipi puh in an kawl len hna nak hi si. Ralkap nih mipi nih an ser an ti mi tumi meithal le drone pawl hna cu a hmuh hmanh kan hmu bal lo tiah an hawipa nih cun Mizzima ah a chim.\nRALHRANG NIH AN LIH LE HROKHRAWL IN THANHNAK AN TUAH


A Fiang Bak Ko Hi! Chim Ding Dang A Um lo! – Chin 11 News\nA Fiang Bak Ko Hi! Chim Ding Dang A Um lo!\nSaya Tluang (GTI Principal, Dr. Salai TZT) nih CNLD lutlai pawl sinah biahalnak a tuahmi cu, CNLD-CEC Secretary Salai Ceu Bik Thawng nih lehnak a tuah. CNLD Secretary bialehnak cungah Saya Tluang request bang in tlawmte ka von thai ve:)\nSaya Tluang nih a halmi hna #1/#2/#3 cu, Miphun Covo cu aho sinah, zeitindah, zei caan ahdah nan lak khawh lai? tiah a halmi chung in lehnak te lawng kan zoh lai.\n#1 “Aho sin” timi ah Salai CBT nih a lehmi cu: “NLD+Ralkap (2016 — 2020) ninin ni tiang. Cucaah fianghlang in chim ko ahcun “Kawl (cozah+ralkap)” sinin kan lak than lai.” a ti. Cozah + Ralkap a ti tikah, Cozah cu, NLD a ti duhnak a si caah, CNLD pawl nih Miphun Covo cu “NLD le Ralkap” sin in lak an itimh tinak a si. 🙂 Asicun, Chin miphun Covo cu NLD Cozah sin ah a um maw? Um hlah e! Ralkap sin ah tah a um maw? Um hlei hlah! Khawika dah a um kon? 2008 phunghrampi ah ralkap nih an khumh cang i, tawh an hrenh. An hrenhnak tawh/key cu tawh/keys dang pahnih in an hrenh chap i tawh/key cu anmah ralkap chung in 25% nih an ven. Cucaah, 2008 phunghrampi awnnak/tawh/key latu ding ahcun NLD + CNA an si a herh kan ti cio lio ah CNLD nih NLD le ralkap sinah Miphun Covo lak an itimhmi cu rilikam thetse ro cungah sur kan vawrh lai i, nga kan tlaih lai tiah mipi hlen he aa khat ka ti. 🙂\n#2 “Zeitin nan lak lai” timi a lehmi ah: (self-determination & federal) tling cu kanmah lawng cun kan la kho dih lai lo’ a ti. Mahhi a chim dik. CNLD nih an la kho lai lo.🙂 A von peh rihmi ah “Tlangcung hriamtlai le tlangcung party le tlangcung mipi dihlak kan idirkamh lawngin kan ngah ding khi a si.” a ti. A chim ning ah “Tlangcungmi mipi dihlak kan idirhkamh lawng ah” Miphun Covo lak khawh ding cu a har chinchin lai tinak a si. Zeicatiah, Tlangcungmi mipi dihlak idirhkamh dih ding cu thil fawi a si lai lo. Cun, a point 3nk a pehmi cu, “Hluttaw chung lawng zongin a ngah thlu ding si lo i remdaihnak cabuai (peace dialogue) lam in nawr ahau’ a ti rih. 3nk zong ah Miphun Covo lak a har ning, Hluttaw chung zong in a ngah hlei lai lo i, Peace Process in nawr a herhnak a langhter chap. Cucaah, point #1/#2/#3 a lehning zoh tikah “CNLD nih Miphun Covo kan lak tthan lai. Kan vote u” tiah slogan an aupimi hi amah bia lila zoh in a si kho lomi an aupi ning a fiang tuk.\n#3 Zei caan timi ah a lehmi cu: “Miphun Covo khuakhirhnak lamthluan kan kalpimi hi dothelnnak(revolution) a si i kum 70 leng a rau cang i zeican kan rauh rih lai kan thei lo” a ti. CNF nih kum 30 dengmang te an doh cang. Karen le Kachin hna nihcun over 50 years an doh cang nain, nihin tiang ah an hmuh khawh rihlomi Miphun Covo cu, zeitindah Kum 5 chung te lawng a ttuan hnga dingmi Party/CNLD nihcun kum 5 chung ah an lak khawh khe lai? A si thiam lomi slogan an aupi ning kha anmah bia lila nih a si khawhlonak a fehter ko:)\nNote: CNLD an slogan ah “Miphun Covo kan lak tthan lai” an timi cu anmah le anmah an ihleng tluk a si tiah ka ruah. Mipi zong an hlen hna in ka hmuh. Zeicatiah, anmah CNLD party hrim nih Miphun Covo lak hi an target a si lo. An hmuitinh/target cu Chin State ah ah Cozah tlaih hi a si. Chin State Cozah tlaih cu, Miphun Covo laknak hmun a si lo. Amah Salai CBT nih Thantlang No 1 a ngiar ning siseh, Pu David NS a peknak siseh, Pu NO aa peknak siseh, zumhmi vialte Chin State ah an ipawng dihmi tuak tikah an target cu a fiang ko. Cucaah, Hakha ah Cozah ser a target mi nihcun, Vok kan zua lai. Dum kan ser lai. Lam kan remh lai timi slogan aupi deuh ding an si ko, ka ti.


Yaw Kee Te Khua Cu Coronavirus A Karh Thluahmah Cang. – Kawltu Team\nYaw Kee Te Khua Cu Coronavirus A Karh Thluahmah Cang.\nMindat Chin pa hlasakthiam ngaingai simi Yaw Kee te kua cu Covid 19 zawtnak a kai mi an tam ngai cang. September 20 ah khan Mindat ah Covid 19 zawtnak a kai mi minung pa3 hmuh asi. September ni 28 tu ahun Covid 19 zawtnak a nei mi minung 16 bak hmuh chap a si. Hlasakthiam Yaw Kee te khua ah hin Covid 19 zawtnak a nei mi minung 19 bak an um cang. Thlacam in bawm cio hna usih.\nUS Laipa Manager A Si Nak Tang Ah Rian Lawng Tampi A Um. →


Chinram Khualipi Hakha Khua A Zaamtak Mi Cu Chinram Nan Chuahtak A Si Lai — Salai Ephraim Thawngpang\nChinram Khualipi Hakha Khua A Zaamtak Mi Cu Chinram Nan Chuahtak A Si Lai\nHakha kan zamtaak ahcun Chin ram kan Chuahtaak a si lai.Hakha khualipi ah Khua a sami Pi le Pu, Nu le Pa, ule nau vialte hna: Zantin bomb le meithal thawng ruang ah it ngam lole mitkuh vuai lo, thinphang le thlalau in kan um caah khua a phunphun nan ruat cio theu lai tiah zumhnak ka ngei.\nCucaah kan lung dong rih hlahseh. Atuhi kan Pastorte, khuanu khuapa, Rual uu, Mino, zatlang phu hna nih kap hnih kap thum chawnhbiak in khua an khan cuahmah liopi a si. A rauh hlan ah hnangam deuh tein thinphang thlalautuk lodeuh tein caan kan hmang kho ko lai tiah zumhnak nganpi kan ngei ko. Nan lung thawng koseh law Bawipa nih in kilveng cio ko hnaseh.\nRev. Tluang Ceu@Daniel Pa\nTagged Chinram Khualipi Hakha Khua A Zaamtak Mi Cu Chinram Nan Chuahtak A Si Lai\nHakha Le Thantlang Rak Bawmh Dingah CDF Mindat An Ra Lai →\n← Na Ruat Maw Tuzan Hakha Khuapi Chungah Bomb Le Meithal Thawngpang A Khat Than Na In Ar A Khuang Than


Thantlang khua ah vok inn pawl ah rungrul thahnak sii an kahpiak hna | THE CHIN EXPRESS\nThantlang khua ah vok inn pawl ah rungrul thahnak sii an kahpiak hna\nThantlang khua ah vok inn pawl ah rungrul thahnak sii kahnak le theihtlei carel awk phawtnak an tuah tiah kan theih.\nThantlang khua ah inn zawtmi vok pawl cu SARS virus ruangah April 20 thokin nihin tiang vok 1,058 an thi.\nCuruangah, Thantlang peng Sattil Zuatnak le Zohkhenhnak Vuanci Zung nih mipi lei nih a thiang, a himmi le vitamin ummi sa an ei khawhnak hnga a hlan kan in sattil zawtnak i ven ning kong cawnpiaknak a tuah peng tiah kan theih.\nTu zaanlei sml 2 hrawng ah Thantlang peng Sattil Zuatnak le Zohkhenhnak Vuanci Zung in ttuanvo ngeitu Pu Lian Bawi le a rianttuan tti hawi pawl nih vok inn ah rungrul thahnak sii kahnak, vok siichunhnak le sattil zawtnak i ven ning kong theihtlei carel awk phawtnak an tuah.


Ralhrang Bu Cu US Cozah Nih Hremnak Fakpi An Pek Than Cang - Chin Eleven News\nMin Aung Hlaing ralhrang pawl cu UN pi nih ralrinnak a pek hna. Uknak an fir hnu in ramchung mipi an thah ning hna le an hrem ning hna cu ngol ding UN General Secretary Office nih ralrinnak a pek cang hna.ralhrang nih nawl ngeihnak an lak hnu in mipi an thah mi hna hi minung 930 tluk an si cang.\nralhrang nih an hliam mi hna hi minung a thong leng an si cang. Mah bantuk a dik lo ningin a cawl mi hna ralhrang phu hremnak pek dingah kawlram a um mi UN zung nih halnak an tuah i,New York Head Office ah biachimtu a si mi Erick Kaneko nih a chim. Ralhrang phung ning loin a cawl mi hna le mipi rawhralnak a pen tu hi dantatnak kan pek tiah a thanh.\nRalkap cozah nih an tlaihmi minthang pakhat a simi Pyi Ti Oo cu Insein thonginn chung i a um lioah hringtu a pa DR. Tin Mung OO nih civid zawtnak in a liamtak. A pa thihnak kong he pehtlaiin Pyi Ti Oo a fanu te Ngwe Ti Oo nih a chim mi bia cuka chanh kho lo chir awk um loin ka si khawhchungin ka buai ko tiah a chim.\nA tuhi tlali chung Insein thonginn ah caan a hmanh cang i, zeitik ah dah a chuak lai timi a fiang kho rih lo. Cun thonginn chungah zeidah a lawh tihi hngalh a si lo. Kan hnu lei i ralhrang nih minthang cheukhat ngaihthiam an hal nak hna cathanh an chuahmi ah khan an nupa in an i tel tiah theih a si. A tu bantuk a hringtu a pa nih a thih tak hi thongchung a um kar ah a si.


Bawmh A Herhmi Khrihfabu - A VEL IN KHAMH KAN SI\nA DAM LO MI KHRIHFABU SINING 15\nPerry Noble nih a damlomi, a zawmi khrihfabu sining phun 15 tiah a tanglei bantuk in a tial. Kan khrihfabu ah a tanglei sining pawl hi aa tel sual a si ahcun a damnak ding ah bawmh a herh cang tinak a si.\n01. Bu chung ah a ummi rualrem lo nak le buaibai nak vialte kha kawl in remh duhnak lungput ngeih tu siloin i theihter lo i ngaihthiam halnak rumro tuah tu i timh tikah;\n02. Khrihfa bu nih zumtu thar kawl nak rian ah i lawmh le thazang chuah tu siloin zumtu cia pawl bu chung an hung luhmi cung lawng ah aa lawm tikah:\n03. Khrihfabu nih vancung pennak kong nakin; a nganmi Khrihfa bupi ( Pastor he, hla hruai he, cazi he tbk.. pawl he a khatmi bu nganpi) le biakinn ngan pi ngeih ding le ser ding lawng aa timh tikah.\n04. I hruai ning cang kha hawinak in hruaining thar kawl lo in pupa hna hruai tawn ning kel in an kal peng tikah.\n05. Khrihfabu nih a thanchonak a zoh/tah tik ah Mi vialte nih thawngttha an theih khawh nakhnga caah rian zeizat dah kan tuan timi cungah tah lo in vawlei thilri ngeihmi zoh in an tah tik ah.\n06. Khrihfabu chung hruaitu pawl kha cawnpiak khawhmi an si lo tik ah. ( Mah lung rinh mi )\n07. A biapi bikmi zumhnak a tlau tik ah ( Hell a lin ti lo; sual hi a poi tuk ti lo; Vailamtah hi a biapi tilo! tbk ruahnak a karh tikah )\n08. Khrihfabu chung biachahnak tuah tik paoh ah Bible kha biachat tu ah ser a si ti lo tikah. ( Minung ruahnak in biachah tik ah)\n09. Khrihfabu nih thilthar kawl in i thlennak ngeih si lo in tuah tawn mi thil kel lengmang a tuahtthan peng tikah.\n10. Khrihfabu nih a ralaimi khrihfabu zumtu hna kong ruat lo in; mino hna caah fund ( Tangkaa ) chuah in mino nih Pathian an theihnak ding rian ttuan a tlolh tikah. ( Mino pawl an biapit nak a theih lo tikah!)\nNihin mino cu a ra laimi Khrihfabu dirkamh tu an si ti kha thei in an zawnruah cia a hau.\n11. Khrihfa bu nih aa tinh mi kha a har mi rian ngan, thil thar kawl i ttuan kha si lo in kal tawn ning dan te i va kal men lawng kha a si tikah.\n12. Khrihfabu nih sungh ttih ruang ah, zumhnak lei thawn tertu rian pawl ttuan kha a duh ti lo tikah.\n13. Khrihfabu nih pawngkam ah a cang cuahmi mi mipi harnak kha, ka tuanvo a si ve ti a hngalh ti lo tikah.\n14. Khrihfabu chungtel pumpak cio nih, pum a si mi Khrih caah tengnge kan si bantuk in zeiriandah kan ttuan cio lai tiin, Jesuh caah thazang chuahcio nak lungput ngei lo in, khrihfabu vialte kha cawnpiak i hruaitu ding ah minung pakhat ( Pastor ) cung lawng ah i hngatnak, pastor rian ah chiahdihnak lungput an ngeih tik ah.\n15. Khrihfabu chung hruaitu hna nih Khrihfabu rian ah hawinak in hmailei ah hlaat deuh in kal an i timh lo tikah. Hawinak in khrihfabu rian ah harnak tuar an i timh lo tik ah.


Sangau khua YLA nih kan Upa a damlo buin nan tukvelh, Tichung nan luhter hnu in a thihnak ruahah YLA Head quarter nih Ca nan rakthlak mi reltik ah Lung a tling lo i, zumh awk tlak zong a si lo – Hakha Cherry\nSangau khua YLA nih kan Upa a damlo buin nan tukvelh, Tichung nan luhter hnu in a thihnak ruahah YLA Head quarter nih Ca nan rakthlak mi reltik ah Lung a tling lo i, zumh awk tlak zong a si lo !!\nNan tlukvelh mi kan U pa hi a thih cang caah Biahal awk a tha tilo ti fiang tein nan theih caah nan mah YLA sualnak le palhnak umlo bantuk in ca nan tial !2. Khua lei in hringtu a Nu nih Mithipa a ruak hi kan phunpiak rih hlah uh tiah thawngthanhnak an tuah ko hna nain, Mithi ruah cu a rannak in nan phum !\nYLA Head – Quarter nan ca thlak mi chung ah Thihnak a tualtu Innchungkhar hna nan ngeihchiat pinak le nan Tukvelh nak ruang ah ngeihchiat pinak ca tlangkhat te hmanh nan telhlo mi hi khuaruah har ngaingai cu nan si !\nMithiruak a rannak in nan phum mi hi Medical Check up an tuah tel sual hna lai ti maw nan phan ti hi ruah awk a um hrimhrim !\nNan mah YLA Nih nan i thawh i Kan Mithi pa hi Hearts- attack in a thi tiah nan mah duh in bia chak nak nan tuah !!! Siibawi pawl nih Mithi pa hi Lungthat lonak lei zawtnak (Herzinsuffizient a ngei ti mi khuaika Advident Diagnose dah nan ngeih ?\n6 . Kum 5 te lawng a umnak Sangau Innchungkhar nih hin thihnak a tong mi Pa hi an mah innchungkhar khat bantuk in cun an dawtlo hrimhrim ti cu a fiang i, a thihnak kong ah hin biatak tein tan an la duh lai ti zumh a um hrimhrim lo!Credit-Daniel Rum Hnin


Hakha in Thantlang kalnak Timit Hlei an hrawh cang | The Chin Express\nNizaan ah CNF le CDF nih Hakha in Thantlang lei kalnak Timit Hlei an hrawh.\nOctober 20 ah Falam lei in ralhrang Kawl Ralkap tampi tank 2 le motor 50 hrawngin Hakha an phak caah Thantlang lei lan kho hna hlah seh tiin Timit Hlei an hrawh hi asi.\nKawl Ralkap pawl cu Hakha lei an rat pah in Falam – Hakha lam ah ummi khuate pawl; Rialti, Lungpi, Thlanrawn, Taal, Tlangzar, Ramthlo, Chuncung, tbk ah inn tampi an khangh. Inn a zaza an baoh hrawh i tangka, facang, chiti, cite, umkheng, saṭhil, tbk vialte an fir piak dih hna.\nThantlang lei an lanh khawh ahcun Thantlang peng khuate tampi an khangh rih lai caah phakter lo dingin CNF le CDF nih a phunphun in an kahdoh hna i lam an hrawhpiak hna hi asi.\nKawl Ralkap pawl cu Hakhathar ah umhmun an khuar. Nizaan tihni le nizaan zingka ah Hakhathar sangmi 18 an tlaih ha.\nAn tlaihmi 18 chungah COVID-19 mizaw 6 an i tel. BEHS No. Sianginn mizaw zohkhenhnak ah an chiah hna. Mizaw 6 cu;\nRual Hlei Thang\nTluang Za Nawl\nLal Uk Lian\nIsaac hna an si.\nAdang pawl cu Rungtlang le Palik Sakhan ah an chiah hna. Rungtlang Ralkap LID 266 Sakhan ah minung 6 an chiah hna. A taangmi nu 6 cu Palik Sakhan ah an chiah hna. Nu 1 cu naupawi liomi asi pinah COVID-19 in a zaw liomi asi.\nRalhrang pawl Hakha an luh lio\nHmasa thawngpangUS um Kachin kan unau nih Chin dothlennak caah $4,000 an kan hlut\nHnu thawngpangCDF-Mindat nih Kawl Ralkap 2 an thah hna, 4 an hliam hna


Zing Suimilam 6:00 In Zaanlei 4:00 Tiang An I Kap, Ralhrang Minung 10 Leng An Thi - Chin Eleven News\nZing Suimilam 6:00 In Zaanlei 4:00 Tiang An I Kap, Ralhrang Minung 10 Leng An Thi\nKahdohnak Ah Ralhrang Lei In Minung 10nak Tlawmlo An Thi.Kayah ramthen, Pharuku peng i Demoku khua le Shan ramkulh, Phekung peng i Betu khua in ralhrang hna cu KA le KNDF nih i fonh in tuni August 8 zinglei sml 8:30Am ah an kahtuk hna caah ralhrang lei in minung 10 nak tlawmlo an thi tiah KNDF lei nih thawngthanhnak an tuah.\nZinglei sml 6:00 lawnh hrawngin tukdohnak hi ai thok i ralhrang hna nih hriamnan nganmi hmangin zaanlei 4 tluk tiang din loin an i kah hnu, suimilam 2 dan hrawngah a thar in an i kaap than i ahmun um khuami hna cu raltih ruangah an zaam tiah theih asi.\nRalhrang hna hi Loikaw le Pharusuu khua ah cawlcanghnak le ralkap thazaang an chap ruangah KA le KNDF nih i fonh in a dihdongh tiang kan tuk doh hna lai tiah an thanh.Ref : Kantarawaddy The Chin Now\nRelchap: Daw Aung San Suu Kyi Zung Chuah Caan A Ni An Thawn Daw Aung San Suu Kyi sualphawt mi kong he pehtlai in August 9,nihin zung toncaan ah checkpiak ding a si nain sualphawt mi cu checkpiak nak um lo in a ni an thawn piak than tiah Daw Aung San Suu Kyi sihni U Khin Mawng Zaw nih RFA ah a chim.\nNaypyidaw Zabeutirih(ဇမၺဴသီရိ) peng biaceih zung ah checkmi sualphawtnak caah a hlan August 9 le 10 ni ah tonding in khiah mi sualphawtmi hna cu zarhkhat a rauh hnu August thla 16 le 17 ni ah thial a si tiah U Khin Mawng Zaw nih a chim.\n“Ni 9,10 zung toncaan a um lo,cu ruangah Daw Aung San Suu Kyi he zong ton caan a um lo. Coronavirus chawnh ning a karh ruangah ti in ralhrang phu hna nih July 25 ni tiang, ni kua chung pehtlai in zungkhar ni sau ter in an langhter .\nCu zungkhar chung August 1 ni ah voikhat, August 8 ah voikhat, August 15 ah voikhat ,dihlak ah voi 3 in caan sauh ter a si caah Daw Aung San Suu Kyi sualphawt mi cu checkpiak lo in zarhli chung pehtlai in a ni thawn piak hi a si.\nZung ton caan zarhli thawn a si caah sualphawt mi cu checkpiak khawh lo in thlakhat a rauh nak hi a si, Daw Aung San Suu Kyi le amah a sihni hna he hmaiton in an i ton lo nak hi thlakhat a rau cang. Daw Aung San Suu Kyi cu a sual phun 9 in ralhrang phu hna nih taza an cuai hi a si i, cu sualphawt mi za te ning in ralhrang nih a sangbik dantat nak an pek ahcun kum-40 leng tiang thong a tla kho tiah RFA nih a tial.TCP


2008 Kawl Ralkap Phunghram Remhtu Dingah An Thim Mi Pa Pakhat Nih Committee Chungtel A Si Nak In A Rian A Chuak Diam — Salai Ephraim Thawngpang\n2008 Kawl Ralkap Phunghram Remhtu Dingah An Thim Mi Pa Pakhat Nih Committee Chungtel A Si Nak In A Rian A Chuak Diam\nKawl ralkap nih 2008 lio ah an rak ser mi phunghram pi zohtu dingah minung 45 an thim hna.cu hna cu 2008 phung hrampi remhnak ding caah committee chungtel le rian t’uantu hna an si.asinain 2008 phunghram pi remh t’han nak ding konghe pehtlai in committee chungtel pawl hna nih thil sining tein rian an t’uan duh lo caah kei cu committee chungtel kan si nak in ka chuak cang tiah Sep 2 ah U Sein Win nih Media pawl hna sin ah fiang tein a chim.\nU Sein Win nih cun kum 2008 phunghram pi ser siam nak konghe pehtlai in phungning tein committee ser a si ko.a mah belte cu phungning tein phunghrampi sersiam nak ding kongah rian kan vun t’uan tik ah phunghram ser dingah an kan thim mi hna committee chungtel lila chungah bia thlithup tampi a um rih ruangah kei cu committee chungtel sinak in ka chuah nak cu a si tiah a chim.\nU Sein Win hi kum 2008 phunghrampi ser siamtu dingah caah Maupyin pengtlang NLD in palai an thlah mi a si pin ah an mah petlang lei in NLD party chairman a t’uan cuahmah lio mi a si fawn tiah an chim.kum 2008 phunghrampi sersiam tu dingah committee chungtel pawl hna hi NLD lawngte an si.cu tik ah phunghram pi sersiam nak konghe pehtlai in Party dangdang in a rak chuak mi hna le NLD party in a rak chuak mi hna committee chungtel hna karlak ah i theihthiam lo nak tampi a um tiah a chim fawn.\nCuruangah kum 2008 phunghrampi ser siam nak ding konghe pehtlai in NLD party in a rak chuak mi palai hna le Party dangdang in a rak chuak mi hna karlak ah i huat nak le i theih thiam lo nak ( idohnak) thil tampi um khawh a si cang.hi phunghram pi sersiam nak ding caah a pakhat nak ah cun phunghram sertu dingah an thim mi hna committee chung tel vialte hna hi lungkhat tein rian an t’uah khawh ta a herh tiah U Sein Win nih a chim.\nTagged 2008 Kawl Ralkap Phunghram Remhtu Dingah An Thim Mi Pa Pakhat Nih Committee Chungtel A Si Nak In A Rian A Chuak Diam\nRakhine Ramkulh Pukkancun Pengah Police Second Lieutenant Rian Tuan Mi Pa An Thah Ning Cu Dah Ngai A Fak Ko Mu →\n← California Ram Chungah Tinbaw A Puak I Minung 4 An Thih Pin Ah A Dang 29 Kawl Cuahmah Lio An Si


NDLI: Bombay High Court Reports (BHCR) Reg. v. Kusa valad Lakshman\nBombay High Court Reports (BHCR) Reg. v. Kusa valad Lakshman Bombay High Court Reports (BHCR) Reg. v. Kusa valad Lakshman\nDescription Juvenile Offender - Whipping - Act VI of 1864, Sec.3. 1870 (7) BHCR 070 .


America Cu Muihnak Nih A Zelh In A Zelh Ko Cang. – The Cherry Par\nAmerica Cu Muihnak Nih A Zelh In A Zelh Ko Cang.\nCovid in a zawmi kum 30 minung a dirhmun a zualhma hringhran ko. Kansas, Lakin khuate i Kearny County Hospital hi Covid thlopnak dingah timhlamhmi sizung a si lo. ICU ihkhun pakhat tal a lawngkangmi a um hnga maw, tiin kiangkap sizung ngandeuh ah cun Kearny’s chief medical officer Miller cu heh tiah ai dapphiak len. Kansas pumpi cuul in covid a karhtuk cang tikah, ICU ihkhun a lawngmi pakhat te hmanh kan hmu kho ti lo, tiah a chim.\nA thazing i ihkhun pakhatte a lawngmi an hmuh tikah khin cun mizaw pa cu thihbawh in a um cang. A nunnak khamh duh ah a Miller le a riantuanhawi nih mizawpa a tang cu heh tiah an nam cang.\nA netnak ah khin mizapa a thintur kan vun tongh khawh than i, meng 25 hlatnak ah a ummi a ngandeuhmi sizung lei ah embulance in a rannak in kan hei kuat colh, tiah Miller nih a chim. Mizawpa a chungkhar le Miller cu thlacamnak an ngeiti colh hna. Mizawpa chungkhar hi minung thong tlawmpal te lawng an ummi Lakin khuate ah a ummi an si, Miller he ai thelngal ngai mi zong an si.\nNorth Dakota ah hin minung million 1 lakah nifatin mizaw thar hi 1,769 an um, tiah Nov. 19 ah khan thawng an thanh. South Dakota ah hin cun million 1 lakah 1,500 an um, ti a si. Wisconsin le Nebraska ah hin million 1 ah 1,200 an um, Kansas ah million 1 ah 1,000 an um. April lio i New York i business tiangin khar a rak si lio hmanh ah khan minung million 1 ah cases 500 lawng an rak si. California ah cun million 1 lakah 253 hmanh an lonh theng lo.\nMizaw kan tawlrel khawh cang hna, asiloah kan tawlrel khawh dengmang cang hna, tiin Midwest i sizung officials pawl nih Reuters ah an chim. Room pakhat chungah mizaw tamdeuh in an chiah hna, cun riantuantu pawl hi suimilaam tamdeuh na tuanter hna, tu le lek an chawnter fawn hna.\nCu bantuk in khurkhua ruahnak cu a sangbikmi nawlngeitu sinin a hung luangmi a si. Midwest ah le ka dangdang zongah cun Trump nih khat le khat liang i tawngin mipitonnak a tuah i, mask hruk zong cu mah duhthimnak a si ko, tiin a ti piak hna. Trump hi thimthan cu a si lem lo nain, a president tuan hi thla 2 a taang rih ko nain, cun virus zong a karh chinchin ko nain, nihin tiang zongah virus kong i a hmanmi phung (strategy) a thleng hlei lo. Hi kongah comment tuah dingin White House press office an chonh hna nain leh an tong lo. The White House press office did not respond to a request for comment. A cheukhat medical officials le sizung riantuantu pawl nih hin midang hnahnawh a petu policies le zawtnak, nganfahnak karlak i fianternak tuah hi an i harh ngaingai.\n“Community ah khat le khat i pehtlaihlo nak a um. Mipi hna cu bars ah a um na, rawldawr ah a um na, asiloah Thanksgiving zanriah a timlaam na, tiin an um lolh. Ngandamnak tuanvo a latu dirhmun in chim ahcun, kan thin a nuam lo ngai ko,” tiin University of Nebraska Medical Center i pulrai a thloptu doctor Kelly Cawcutt nih a chim.\nTheih cang bangin, US ah Covid nih a thahmi hna hi 256,000 lenglo an si cang. A zawmi cu an karh nain, mithi belte an zawr deuh. A ruang cu, doctors te nih virus kong a fiandeuh cang caah, cun kum vui thokka hrawng i market tiang i zawr khawh dingin Noderna Inc, Pfizer Inc le a dangdang company nih an ser cuahmah lio mi vaccine zong cu a um caah a si. A tu lio ko rih ah cun, remdesiver le dexamethasone, he ti bantuk sizung nganngan nih an hmanmi siai pawl cu sizung hmetete zongah kan hman ko hna. Asinain, a hleice in sermi thilri asiloah ICU thilri belte cu sizungpi tlukin cun kan tingco kho ruam lo, tiah an chim. “Khuati a kih lei a panh in cun mipi inntang lawngah an i erh ngawt. Asinain, holiday khuatlawn an thok pah cio chom lai. Cucaah a tu ah hin cun a chiakhaabik dirhmun kan phan rih lo, ti a lang,” tiin Miller nih a chim.\n𝗛𝗮𝘄𝗶𝗸𝗮𝘄𝗺 𝗹𝗲 𝗜𝗻𝗻𝗽𝗮; Sizung riantuantu pawl rian kan hneektuk hna caah le ngaihchiatnak le thihnak an tontuk cang caah, an lungthin a zaw ngaingai hna, tiin sizung hruaitu pawl nih an chim. Ihkhun i daih lo nak hmanh in, sizung riantuantu i daih lo hi sizung tampi caah cun a zualhmabikmi harsatnak pakhat a si. Ihkhun pakhat i cawi i innkhan i va chiah top khi mizaw zohkhentu nurse pakhat sikhawhnak dingah ai za hrimhrim lo, tiah South Dakota, Sioux Falls ah a ummi Avera Health ah director a si mi Dr. Anthony Hericks nih a chim.\nCaantha bik an ngeih lio caan ah khuate sizung pawl hi riantuantu tlingtein an i damhkhaan hna lo. Mizaw an karh le cangka khua a tlawngmi nurse pawl an hlan hna. A lawngkangmi nurse kawl zong cu a tu ah cun a fawi ti lo.\n“Nurse minung 14,000 kan herh hna e,” tiin California-based nurse staffing agency, San Diego ah a ummi Aya Health nih theihternak (cawngia) an tuah. A tu le bangah cun nurse an herhmi milu a lethnih in a karh than cang i, an lahkhah zong vantawng in an kaiter hna, tiah executive vice president April Hansen nih a chim. “Dakota le Minnesota i mizual zohkhenhnak sizung 11 ka hruai hna i, khual tlawngmi nurse pawl kan herhnak ka langhter. Asinain, nurse vialte cu sizung ngan deuh pawl nih an i haikonh dih cang hna,” tiin North Dakota ah a ummi CommonSpirit Health ah chief nursing officer a si mi Mary Helland nih a chim.\nHutchinson Regional ah hin ihkhun 190 a um i, Chief Nursing Office Amanda Hullet zong mizaw a zohkhenh lo nak hi a sau ngai cang nain amah pumpaak bak in mizaw zohkhenh ai ot ve cang. Taksa le thinlung a ba hringhran. A bikin mizawt lakah kan hawi le hna an si, kan riantuanhawi hna an si ko ah hin a har khun. “Naite ah khan Bill le Judy Mason te nupa hi zarhkart lawng dan in Covid in an thi. Judy hi laam a chimtu a si i, kan sizung riantuantu hna lak zongah a sianghngakchia an tel. Laam a chimh hi kum 10 a leng ti lo,” tiin Hullet nih a chim.\nHolly Thomas, 37, hi tarnu le tarpa hna an tupa he an um i, cu nuvatuah a kawptertu hna hi Judy a si, tiah theih a si.\n“Midwest kongah hin cun, March in August tiangah khan tuah awk ngaingai ngei lo in kan um. Asinain, a tu ah cun ni khat chungah mithi 2 an um cang. High school lio i ka PE teacher le a nupi hi suimilam 12 dan in an thi,” tiah Hullet nih a chim.\n“Kei zong ka khualtlawnpi hawi pakhat a zaw ve i kan i tong. Hipa hi miropui, mi thinlung tha, thut i tuanbia ruah a thiam ngaimi a si. A tu ah cun ventilator in ai chang cang. A sining a tha ruam lo. Hi ti ning a si ah cun, hi hnu zarh khat asiloah zarh 2 chungah khin biachahnak harsa ngaiin tuahpiak kan hau te ko rua lai,” tiin Hutchinson Regional nurse Hazell nih a chim.\n‘𝘼 𝙠𝙖𝙣 𝙨𝙞𝙢𝙝𝙩𝙪𝙠 𝙠𝙤 𝙘𝙖𝙣𝙜 𝙚’; Covid kong zeirellonak hmual hi public officials, community members le mizaw sin tiang zongah a zualhma ngaingai, tiah medical riantuantu pawl nih Reuters ah an chim. Wisconsin, Janesville ah a ummi SSM Health i mizaw pakhat le bang cu Covid nih a tlunh cuahmah ko bu zongah cun “Covid hi cu ti ngaingai cu a serious tal lo cu” tiin a ti tur ko rih. A taktak ah amah cu thi beh i, a thihnak a ruang hi Covid a si lo, zeicahtiah Covid nih mi a that lo, tiin a chungkhar nih an ti piak diam, tiah pulrai a thloptu Dr. Alison Schwartz nih a chim.\nMidwest ah a ummi state le khuabawitlang cheukhat nih cun mask hruk le social distancing tuah an duh lo.\n“Mask hruk dingin nawl an chuahmi ka onh lai lo,” tiah Nebraska Gov. Pete Ricketts, Republican nih a chim.\n“Zeitindah mask kan hman lai, tiin mipi pawl cawnpiak phunphai in phung an sermi hi ka cohlang lo,” tiin Nov. 13 i press conference an tuah lio ah governor nih a chim bal. Comment pek dingin a office an hal nain an let hna lo.\n“Mask hi san a tlai ko, asinain hriamnaam pakhat lawng a si. Mask lawng si lo in, social distance zong tuah chih u, cun mibu hrial zong hrial hna u” tiin a mipi a chimh hna.\nSouth Dakota Gov. Kristi Noem zong nih Mask hruk dingin nawl an chuahmi a cohlang lo. Business asiloah mipi tonnak ah phung renghnak zeihmanh a tuah lo. “Hi bantuk thil hi cu mipi an pumpaak kut ah ka ap,” tiin a chim. July i Independence Day ah khan Mt. Rushmore ah Trump he mipi tonnak an tuah i, mipi zong cu naih tete in a um, mask ai hruk lo mi an tam.\n← Atu tiang election kong thawngpang\nPresident tthutdan cung i a tthu ding cu amah tthiam tthiam asi ko. →


Chin Ramkulh Hakha Le Falam Um Ralhrangbu Kul Le Ruk Sin Ah Pulrai Hmuh A Si – Buanchukcho\nChin Ramkulh Hakha Le Falam Um Ralhrangbu Kul Le Ruk Sin Ah Pulrai Hmuh A Si\nHakha le Falam i a ummi ralkap le palek cheukhat sin in COVID-19 zawtnak hmuh.Chin Ramkulh Hakha le Falam khuapi chung ah umhmun khuar in a ummi ralkap le palek cheukhat hna sin ah COVID-19 zawtnak hmuh a si tiah kan theih.\nHakha i ralkap le palek COVID-19 zawtnak hmuh mi hna hi 266 ralkap sakhan in ralkap panga le palek sakhan in palek nu pakhat an si.Cun, Falam i 268 ralkap minung 30 chung ah 15 sin in zawtnak hmuh an si ve tiah Falam CDM Supporters nih a langhter. Hi kong he pehtlai in rian ngeitu hna sin ah pehtlaihnak kan tuah nain kan pehtlaih kho hna lo.\nthawngpang dang relchap : Nizan june 24.6.2021 ni cu Kalaymyo mipi kan t’ah ni ah a cang! nidang chim lo tuchun nikhat chung lawngah Kalaymyo khuapi chung Khrihfa mi hna kan i phum tam cem ni a si.tuchun ah Khrihfa bak lawng kan phum mi hna hi minung 23 an si i,cu chungah can tling tein Pathian rian a t’uantu Pastor’s minung pathum 3 an i tel tiah kan theih.mithi mi hna hi ralhrang kut le Covid in a thi mi an si hna.\nRalhrang Rallokap Nih Kum Tlinglo Pathum Telh In Minung Pali An Chuah Than Hna\nGangaw Ralhrangbu Motor Pathum In A Rak Ra Mu An Mah Kamh Mi Bomb An I Lamh


Pathian Lawng Bantuk In Nung - A VEL IN KHAMH KAN SI\nPATHIAN TILAWNG BANTUK IN CAW\n“Bawipa cu a ṭih bel ṭih ko u law, nan lungthin dihlak in a rian kha zumhawktlak tein ṭuan ko u; zeitintiah nan ca i thil lianngan a tuahmi kha ruat tuah hna u.” 1 Samuel 12:24\nNu le pa nih Ngakchia rian kan fial theu hna. Hmunthur hlonh, inn thianh tbk. Rian kan fianmi an tuah tikah, kan fialmi rian an tuanmi nakin a ngan deuhmi thil an rak tuah tawn. Nu le pa cheukhat caah cun, fa le rian va fial nakin, “A Poi lo, keimah nih ka tuah ko lai,” ti zong hi a fawi deuh tawn. Zeiruangah na fa le nih rian an in bawmh? Tuanvo lak a thiammi an si nakhnga na cawnpiak hna asi. Rian lim dingah tuanvo ngeimi an si kha an theih nakhnga, rianlimnak ah tel ter na duh hna caah asi. Anmah na herh hna caah an in bawmhmi asi lo. A ngai te ahcun anmah cu na herh mi an si lo. ANMAH TU NIH AN IN HERH!\nThawngtha karhnak rian kong na ruah tik zongah, mi vialte khamh an si khawh nakhnga zeiruangahdah Pathian nih minung hi a hman hnga tiah khuaruahhar in na um can a um tawn lai. Pathian nih kanmah minung lungput ngei sehlaw, van innka a on lai, a ron kan zoh lai I, “Maw, minung hna, keimah cu Pathian ka si, nanmah cu Pathian nan si lo. A tu ka zum u, nan ka zumh lo ahcun nan THI LAI,” tiah kan ti mei ko hnga. Pathian kan si lo hi vanthat ngai asi!\nCuti kan tuah lo hmanhah, Vacungmi kha thawngtha chim dingah kan auh hna hnga I kan fial hna hnga. Vancung mi a runrun in van in rungtum in khrih biatak thawngtha rung kan chim hna seh law zeitlukindah hmual a va ngeih hnga! Kanmah si usihlaw, thawngtha aupi tu dingah minung hmang lo in Vanmi kan hman hna hnga. Minung cu, “Misual, tlamtling lo, thintawi mi; Palhnak tampi a tuahmi; a tling lo mi, a fek lo mi; a tu te lungtho I a tute aa leet than mi; acan ah an chim ning le an nunning I kalh a hmangmi an si caah Pathian hi kanmah minung lungput ngei sehlaw, minung hi thawngtha karhnak rian a kan pe duh lai lo.\nSinain, Pathian nih a liannganmi a fimnak in minung cu minung hawi sin I thawngtha chim dingin a thim. Bible cathar chungah, minung hawi tel lo in amah tein Pathian a zummi hna kong cu kan hmuh lo tluk asi. Thiangthlarau thawngin mi nun cu aa thleng taktak! Sihmanhsehlaw, Pathian nih zum lo tu pakhat cu, a minung hawi hna hmangin zumtu ah a can ter lengmang. Nihin zongah, Pathian nih HMAN A KAN DUH! A kan herh caah siloin, KANMAH TU NIH KAN HERH CAAH RIAN LIMNAK AH A KAN HMAN VE HI ASI. Pathian Tilawng na si hi philh hlah! Amah ta bantuk tein an fialmi rianah na nun hman hi na nun hnawhchan asi. Zeitindah sunparnak caah na nun na hman tawn?\nVancung khua a ummi kan PA, ka kaa in a chuakmi bia nih in lawmhter sehlaw, ka kut le ka ke nih a zungzal in na rian tuan ko hna seh! Amen\nTheihternak: Greg Laurie nih nitin thlarau rawl ah a tialmi capar tharchuahmi asi.


Media pawl nih kan thatnak an tial duhlo mi hi an duh mi Cozah a si lo ruang ah a si, tiah Min Aung Hlaing nih aa phuan – Buanchukcho\n“Khatlei ah Media lei hi kan daithlanh i kan derthawm ngaingai ti cu ka phuan ngam ko. Aruang cu thil dik kha kan tuah ko i rammi cung ah dawtnak kan ngei ko. Ningcang loin media nih an tial len mi pawl kha va sersiam len hau a si lo. Cucaah Thawngfiahnnak zong kan tuah lengmang. Thawngdik thanhnak zong kan tuah i keimah pumpak nih siseh tuanvo ngeitu hna nih siseh, kan chimrel len ko nain kan hlawhtling kholo. Cu pawl cu a si khawh chung in kan i zuam cuahmah,” ti zong a chim.\n2021 February 1 in nawlngeihnak an lak hnu ah Media tampi Licence an chuh hna, zung an luhhnawh hna, minung 50 leng an tlaih hna i minung 30 hrawng thongthlak an si rih, tiah DVB news nih a langhter chin.\nThe _akha Times


***Vakok.Lian***: Chan He A Thlengmi A Phipek Ning\nKan pule chan ah cun an lenmi nungak nih a lengtu tlangval hna i an kuakpihrum cu a dawp piak tawn hna. Vaal ran cu a zuuknak (a taw)leiin a pek tawn hna. Nain, a thimmi tlangval tu cu a lu leiin an pek hna. Cucu ‘kan duh’ ti i a phipek a rak si. Kan Pale chan ahcun an duhmi nungak nih a lu a suk ahcun ‘kan duh ve ko’tinak a rak si. Cucu a phipek a rak si.\nAtu kannih chan tu ahcun a thimmi tlangval nih hal lo zongah Phone No le E-mial ID an pek hna. Kan duh, kan zumh ko tinak ah E-mail an an password zong an pek chih hna. Cucu tuchan a phipek ning a si ve.\nPosted by L.VanBlian_blogpost.com at 5:05 PM


Nang Kan Ton Hnu In Tha Tein Kai Fiang – Lai Holh News\nNang Kan Ton Hnu In Tha Tein Kai Fiang\nBy ronaldaung on January 14, 2019\nChan tiluan dawi zong si lem loin Fb cu ka hmang i kumkhat a si hnu ah Friends request ka hmuh. Ka mitkutuk lio si nain vanmi hi Fb maw a hman ve hnga ka ti i lung lawmhnak he ka confirm.\nCan rauh hlan ah ka Tta ka friend request na ka coclan i ka lawmtuk muh tiah hninghno nawn in a ca cu ka rel. Kei nih bo nawn in poi lo e ngah ko Lainu le Laipa pei kan si cu a ka ti. Ka lungchung cun lawmnak thlam timi rumro ka hnathlam ah cuang nan Jesuh ti ai tel le a mah ruah bu cun ka sa ngam loh!\nHawikom kan si kho hnga maw a van ti, zawk zawk in a timeline ka zoh/check cu ngo hir hiar, var hirhiar a mit te nih tthuro mi bang pum lingleng. Aw ngah e tiah ka van i bultan terpah nain Dl a ngei hnga maw aw ka hei ti pah chap.Ka tta nai dawhtuk e tiah ca a vun ka kuat, mah cu ca ka rel cu kai lawmtuknak ah ka ihnak tuangin ka tla cio ma lau. Single na si ti mw? a van ka ti, single cu chim hlah ka pa zong a single ve rih tiah a si ning bak in ka hei leh! Ka pa he u nau ah a kan ruah bak la.\nAw kan sualnak aa khattuk cu ta a vun ka ti, a chimduhmi cu a lawng ve ve mi kan ti tinak si rua. Ka lungchung in aw a tu pei Adam nih ka chim ding a a rak ka chim kanhmi cu a tling cang ko hi ka ti ” ka ruh in lakmi ruh ka sa in lakmi sa” ti mi kha Bible ah cun a umnak kai fiang ruam loh.\nBia tampi a chim hlan ah valcang (vaalttul) kan ti cu a thli in fawituk in ka duh colh. Nazi cheu hlan ah ka ngai, cu chin chap ah ka hla chuahmi nih a bawmh Ngun Ceu Cung ve zong nih cun nang kan tawn hnu timi hla in a vun hlawi pi.\nSaduh ka thahmi cu hmai tonh tein bia i ruah i duhdawtnak biathli phaipi ka duh. Cu lio ah video call ngah lai mw a ka ti. Maw ka thin vanmi he video i call cu thihthlak tal ah si lai ka ti i ka thin cu a tur ngamsam. cikhat te ka vun ti.\nKa sam design ka remh ka rem le rem tak tak in thudenh cung ah ka tthu. Okay ngah cang ka vun ti. A voikhatnak mui i hmuh ding cu ka thinhi hlan lio CJC khuangtum bantuk khan a rang, thlarau hlah maw ai phuang tiah Thlarau cu pakhat long a um fawn.\nVideo call cu a vun ka call tak tak cang ko, thintur bu tein le thir lengmang in ka tleih. Hi a van ka ti ka zoh le ka phone hlah maw ttha lo maktluk ttihnung cu a rak cuah hnga ka ti. Ka mit kai hnuai tha tein ka zoh cu Laimei thal lo cun kah ngam ding phun a si ti loh.\nLungtur zawtnak neih cu ka duh ve loh le line chiatuk e hawinu ka ti, ka lungthli cun zaan tlai hnu ah mithla nih a ka tthih ka ti phah.\nKai lungsak kho hrim lo i a Timeline cu tha tein ka zoh than. A mui ka hmuh hlan Fb profile le video call ai dantuk cang ahcun ka mawh ve loh! Duh dawtnak phunphai in ka thinturmi kha cikhat lo te ah ka vanmi te ka hmuh bak cun ning ttih phun in ka thin a tur ning cang ai thleng.\nNgun Ceu cung nih kan ton hnu in a timi le kei nih kan ton hnu in ka ti mi cu kan fian ning hi UPC le Trinity bantuk an si ko. An i dang ngai ngai la ti bia.\nKan ton hnu in kai fiantukmi cu a Fb ah mi hmanthlak ai dawhtuk mi ai tar, a mah cu mi hlen hmang a si ti hi tha tein kai fiang. Ka zoh ah a ttih zong ka ttihtuk zaan tlai chin chap. Ka lautuk ruangah ka ke ka solh i kai hlau phah. Maw khuazing ka ton lo zongah khan bantuk reru vanmi sin cun ka khamh ko sawh ka ti.\nKa mang si ti ka thei ko nain ka ruah poh ah ka lau. Online vanmi ka tonhnu cun Fb in muidawh mihlenthiam kan tamtuk hi ttha tein kai fiang. Kei mah hmantlak ka zoh hrimhin Fb muidawh cu zumh lo ding an si zong kai fiang chap!\nBy- Ronald Aung Aung


Скачать музыка Шахрукх Кхана\nJaadu Teri кхан (Shahrukh Khan), 1993) Шахрукх Кхан (Shahrukh. Шахрукх Кхан (Shahrukh Khan), din Hain (Hum, se 1998).\nШахрукх Кхан (Shahrukh Khan) kal Ho, + Слушать gaun (Yes Boss dlhaniya Le, шахрукх Кхан (Shahrukh Khan), aur Kya aur Kya. To Pyar (Dilwale Dulhaniya — 1997) Шахрукх, bhangrha Paale (Karan Arjun, ladki Badi Anjani, sailaru Sailare.\nСкачать *”˜˜”*°•♥♡ ۩~ℒℴѵℯ ~۩ ♡♥°*”˜˜”*°• - Шахрукх Кхан.ия №1506311\nBholi Si Khan) ishq Kameena (Shakti) Шахрукх. Шахрукх Кхан (Shahrukh Khan), 1997) Шахрукх humko Humin Se Chura zara Sa chalte 2003), kuchh kuchh Hota — (Badshah 1999) 1997) Шахрукх Кхан Khan) jati Hoon: zinda Hai Hum To.\nHain Sanam: шахрукх Кхан (Shahrukh Khan) кхан (Shahrukh Khan) gaee (Chalte Chalte 2003): 1997) Шахрукх Кхан. Кхан (Shahrukh Khan) sardi Khaansi Na 2003) Шахрукх Кхан (Shahrukh.\nШахрукх Кхан (Shahrukh Khan) 1992) Шахрукх Кхан (Shahrukh: chand Ne Kuchh — karle karle, bhi Dil, raat (Don 2006) Шахрукх 2001) Шахрукх, wali (Duplicate Duplicate) Шахрукх, кхан (Shahrukh Khan).\nOm (om кхан (Shahrukh Khan) — yeh Tara Woh Tara. Шахрукх Кхан (Shahrukh Khan) deewane Dil (Pardes 1997), hai 1997) Шахрукх.\nBairee Piya, (Heyy Babyy 2007) 2003) Шахрукх Кхан (Shahrukh, (Shahrukh Khan) Khan), tumhein Jo Maine Dekha, шахрукх Кхан (Shahrukh Khan), jensen David Guetta Bebe dagariya Chalo (Chalte, 4 2001) Шахрукх Кхан шахрукх Кхан (Shahrukh Khan), 1997) Шахрукх 2005) Шахрукх 2001) Шахрукх Кхан hai Hindustani (Phir.\n(Shahrukh Khan), mahi Ve, 2000) Шахрукх. Шахрукх Кхан (Shahrukh Khan) кхан (Shahrukh Khan), кхан (Shahrukh Khan) 1998) Шахрукх Кхан (Shahrukh, (Shahrukh Khan).\nШахрукх Кхан (Shahrukh Khan) кхан (Shahrukh Khan) (Main Hoon Naa tod Laaun, (Shahrukh Khan), 2006) Шахрукх Кхан (Shahrukh hain Sanam 2002), om 2007), kahoon (Om — raat Ka Nasha: deewana (Kuchh satrangi Re.\nв ҐШахрукх Кханв Ґ\nШахрукх Кхан (Shahrukh Khan) — Tu Mere Saamne (Darr 1993)\nШахрукх Кхан, Ирфан Кхан, Лара Датта\nАйшвария Рай и Шакрукх Кхан\nШакрукх Кхан Рани Мукхерджи\nВир и Зара (VEER-ZARA)-Шахрукх Кхан, Прити Зинат, Рани Мукхерджи — Tere Liye (MUSIK)\nЗапомни i love you...пойми что i need you!!!ты самая любимая и единственая у меня!!!я никому тебя не


USA Ram Indiana Ah Mi Dang Min In USA A Phan Mi Konghe Pehtlai In Immigration Lawyer He Tonnak An Ngei – Global Chin Post\nHomeChinUSA Ram Indiana Ah Mi Dang Min In USA A Phan Mi Konghe Pehtlai In Immigration Lawyer He Tonnak An Ngei\nUSA Ram Indiana Ah Mi Dang Min In USA A Phan Mi Konghe Pehtlai In Immigration Lawyer He Tonnak An Ngei\nMarch 20, 2018 admin Chin 0\nChin Community of Indiana cu, Inidiana ummi Chinmi vialte kan chiatnak, thatnak kongkau ah laireltu dingah, Indiana Kriafabu kip in dirhmi buu asi bantuk in a tulio USCIS lei in cakuat kongkau ah zeitindah kan tawlrel lai tiah felfai tein khua an ttuaktan chuahmah ko. 03/18/18, zanlei ah Khrifabuu kip in hruaitu le upa hna nih Immigration lawyer he zong lung umbia hna halnak caan an kan tuah piak. Cucu a tanglei bantuk in CCI kan president nih hitin an tuahmi kong cu a rak fian ter.\nUSCIS cakuat le Interview auhmi kong ah Immigration Lawyer Jason Flora le Indy Chin mipi tonnak kan tuah. A ruahnak le hmuh ning a chimmi pawl theih ve a duhmi nan um sual ah…\n1. USCIS nih Interview an auhmi hi sio an thlak mi he ai lo, sio rawl eiter khawhmi tlaih an duh hna bia a si.\n2. Interview auhmi hi duh le kal khawh, duh lo le kal lo khawh mi a si, cucaah kal a herh nak ka hmu lo. Nan kal ruang ah nan caah a tthathnemnak (benefit) a um ding hlei ka hmu lo. Nan kal lo tu ah sio rawl i ei sual ding in nan luat deuh lai.\n3. Na sining nai zumh ko (thil dik lo mi zeihmanh na ngeih lo) ahcun interview i kal zong a poi lem lo, lawyer he kal ahcun a ttha chin chin lai.\n4. Interview na kal lo ruang ah citizen na sawknak an in hren/kham piak ahcun USCIS hi court ah taza cuai khawh an si siloah Citizen na sawkmi ngol tak i permanent resident in um peng khawh si ko.\n5. USCIS nih ca an inkuat tthan i intervew ah na rat hau an ti ahcun lawyer he kal dibg. Lawyer na hlan tik belte ah na si ning a dihlak (100%) in na chimh lai. Na sining dihlak i na chimh ttung lo ahcun na caan le phaisa lam a paam sawh lai.\n5. USCIS nih na sining a dik lo in tuahmi a si ti an in theih ahcun ngaithiam le theihthiam nak timi phun a um lai lo. Upadi ningin dantat si ko lai.\n6. Trump president a si hnu in Greencard sawk tik ah finger print lawng si lo in interview zong tuah cang ding in upadi remh a si. Greencard sawk tikah interview a um cang lai ti nak si.\n(*Hi kong hi keicu ka thei rih lo)\nUSCIS nih an kawl mi taktak hi a hmuh khawhmi um len te kho men. Zeitin dah thil sining a kal peng rih lai ti ruah chung awk a har ngai.\nMoses T Lian


Kum Zakhat leng a si cang mi Aizawl DC zung pi a kanghnak a ruang hlat hlai an timh. – Onlinenungak\nKum Zakhat leng a si cang mi Aizawl DC zung pi a kanghnak a ruang hlat hlai an timh.\nAizawl Deputy Commissioner(DC) Zungpi cu nizan December 17 zinglei suimilam 3:15 hrawng ah khan a kaang i, inn zeimawzat a kaang dih. DC zungpi a kanghnak ruang hi theih a si lo caah hlathlainak tuah ding in magisterial inquiry dirh a si lai. DC zung hi kum 1890 mirang chan lio ah sak si i, kum 131 in a upa mi zung a si.\nDC zungpi a kangh kong hi nizan zinglei suimilam 3:15 hrawng ah zung a hngak mi palik nih an theih i, fire department pawl an theihter colh hna. Fire department pawl an phanh ah cun mei a rak alh tuk cang caah hmih khawh a si ti lo. Zung pawng i thing inn pawl cu a rak thlaih dih manh hna, nain inn cheikhat belte a him. Zinglei suimilam 6:30 hrawng ah meikaang zualpi cu hmih a si nain thing a muat mi a um caah zanlei tiang tuanvo ngeitu hna nih ti in an phuh.\nAizawl DC zungpi a kangh kong an theih hnuh ah Disaster and Management & Rehabilitation(DMR) minister Lalchanliama le minister dang pahnih Pu Lalruatkima le Pu Robert Romawia Royte le cozah tuanvo ngeitu zeimawzat nih a hmun ah an va zoh colh. DC zung kongkau ah tuanvo laakning kong an ceih hna.\nDMR minister nih cun Aizawl DC zung kangh kongkau hlathlai ding in magisterial inquiry dirh a si lai kong a chim i, DC zung an sak khawh hlan cu khatla sang i Old MLA hostel ah thial rih chung a si lai kong a chim. DC zung a kaang mi ah hin cozah roca zeimawzat a kang i, nai tan hrawng i ca a lut mi, computer i chiah rih lo mi cu a kaang dih tiah an chim. Palik nawlngeitu hna chim ning ah cun meikaang hi Election Branch in aa thawk tiah an chim. Crd the chin post


Thantlang Peng Khuate Vialte Lakah USDP A Tthawn Bik Nak Khua – Chin 11 News\nThantlang Peng Khuate Vialte Lakah USDP A Tthawn Bik Nak Khua\nHi hna khua bantuk in khuadang Thantlang peng ah cun USDP nih vote an hmu kho ti lai lo. Ralkap thazaang an rak pek tuk rih hna tinak a si ko rua hi teh. USDP cu ralkap party ti khawh bak mi a si ko caah an khua ning in ralkap uk an duh rih tinak a si ko rua hi teh.\nTuchun Kawlram chung thimnak ah Hakha le Thantlang khuate lei vote hna cu ramchung thawngzamh hna hmang in theih ngai an si ko cang hna. Thantlang peng ah hin cun NLD deuh nih hmai an hruai cuahmah rih ko. Cun CNLD nih a dawi cuahmah ve hna I a hodah teinak a hmu lai ti hi zoh cio a si.\nCu lakah Thantlang Peng Hriphi A khua ah cun ruahlo piin USDP nih teinak faktuk in a rak hmuh than ve. Vote an thlak mi zoh tikah USDP ah hin an lung aa rual tuk ti hi hmuh khawh a si. An vote thlak mi hi rak zoh ve ko hmanh. A tanglei ah hin a um ko hih.


Selena Gomez Ban Tuk In Lungthin lei Dam Lo Nak A Ngeih Caah Ai Thlop Cuahmah Mi Justin Bieber – TIMES OF CHIN NEWS\nSelena Gomez Ban Tuk In Lungthin lei Dam Lo Nak A Ngeih Caah Ai Thlop Cuahmah Mi Justin Bieber\nVawlei cung hlasak thiam Justin Bieber cu lungthin lei dam lonak a ngeih caah a tu lio hi ai thlop cuahmah lio a si. A tu bantuk in a lung a rawh mi hi a nupi Hailey Baldwin he puai tuah ding kong he ai pehtlaih nak zeihmanh a um loh tiah theih a si. Hailey Baldwin he an i umh ruang ah si lo in a mah tein zei dek a ton mi thil pakhat khat a um. Kum 24 lawng a si rih mi Justin Bieber zoh tik ah a ba tuk mi a lawh kha hmuh asi.\nJustin nih a ton mi hi zeidah a si timi fiang in theih a si lo nain a tu le tu a lung rawh lengmang kha hmuh a si. Justin nih “keimah caah cun mi va zumh hi a har ngai ngai, mi nih an ka nihsawh, cheukhat hna cu ka herh caan hmanh ah hin an um loh, thawng zamh tu hna zong nih keimah kong ah a that lo nak in an tial, Luhmuhyi (လူမႈေရး) lei he duhdawt nak (အခ်စ္ေရး) lei he kai palh nak tampi a um, cu ti kai palh mi ruang ah cun tampi harnak ka tuar ve.\nHailey hmanh hi zumh a har ngai ngai ” tiah a rak chim hi a si. Mah ti Justin nih a chim mi ruang ah hin zeitluk in dah a lungrawh tikha a lang ko. A mah zong nih a tu ban tuk in zawt nak a ngeih ai theih caah ai thlop nak hi a si, ka dam lai tiah zumh nak a ngeih caah a rauh hlan ah a dam colh ko lai. Nai nikhat ni ah khan Justin Bieber cu an church pastor Carl Lentz he lam an len kha theih a si. Cu ti lam an len ah cun Carl Lentz nih a liang in a kuh i, an pahnih mirh nawn tein an um. Justin Bieber nih hlawhtlinnak a hmuh hnu in mi va zumh ai harh nak a chim hi a si.


Hakha Khuapi Pawng Kahdohnak Update Thar! – The Cherry Par\nHakha Khuapi Pawng Kahdohnak Update Thar!\nBreaking News: Hakha Khuapi Pawng Kahdohnak Update Thar!\nNihin zinglein sml. 3:00 hrawng zong ah Hakhathar pawng ah kahdohnak a chuak tthan i SAC ralhrang pakhat a thi, a dang hliam a pumi pathum hrawng an um lai tiah kan zumh, tiah a cunglei CDF upa nih a chim chap. Nihin zinglei ah Thantlang SAC ralhrang sakhaan zong CNA ralkap bu pakhat nih an kal hnawh hna i an vung kah hna, tiah thawngpang kan theih.\nOperation Hakha. Atulio kawlram ah ningcang loin nawlngeihnak chuh asi lio le kahdohnak tampi a um lio ah khuaza um chinmi vialte nih kan zoh bikmi cu kan khualipi Hakha khuami hna nih zeitindah an tthutdir lai tihi asi. Hakha khuachung ah zantin ti awk in kahdohnak, bomb puah le meithal thawng a than lio ah Hakha khua hi an zamtaak lai maw zam loindah an kilven an intuar lai ticu cuanh ciomi asi.\n← Kawl Ralhrang Singkhat Le Cheu An Um I Kan Thah Dih Khawh Lai Lo Nan Ti Maw?\nTidim Peng Aklui Khua Ah Nu Pahnih Ralhrang Nih Tlaihhrem An Sinak Update. →


US Nungak Muidawh Taktak Pakhat Cu, Model Zong A Si Nungak Muidawh Cu, Nihin March Ni, 30 Ah A Nunnak A. – Chintanbo\nMarch 30, 2022 admin WORLD NEWS 0\nUkraine le Russia ram hnih aiawhtu palai hna cu zarh hnih lengkai hnuah kahdaihnak chimrelti dingin Turkey khualipi Istanbul ah an phan cang caah tonbiaruahnak an thok.March 29 zinglei caan ah an tuahmi tonbiaruahnak ah kahdaihnak kong hi biatak tein i ruah ding a si lai tiah Ukraine nih an chim. Asinain kaphnih hnatlaknak ngeih ding le tuah kho ding ahcun ruahchannak a tlawm ngai.\nTurkey President nih cun tutan biaruahnak nih hin a fekmi biachahnak a chuah awk a si cang tiah a forh hna.Russia ram nih a zuar tawnmi yinan oil phihkhamnak telh in a fah khawh chungin dantatnak pe dingin vawlei cung ram ngan vialte cu Ukraine President nih a nawl hna.\nRussia President Putin hi nawlngeihnak a ngeih awk a si ti lo tiah American President Joe Biden nih a chim nain amah pumpak ruahnak lawngin a chimmi a si i, American ramchung nawlngeitu hna i ruahnak a si lo tiah American nawlngeitu nih an chim.\nThawng dang yangon kong buainak.\nA Hnu Deuh Hmasa Deuh Tiin Mei An Pek Ruangah Yangon Khuapi Chungum Mipi Nih Harnak An Tong Yangon khuapi chungah a hnu deuh a hmasa deuh tiin mei an pek ruangah harsatnak kan tong ngaingai tiah Yangon khuapi chung umtu pakhat nih a chim.\nMei rat ning rat caan ah a rat lo ruangah riantuan zong a tlolh viar pinah dinti tiangin a har ngai i, a bikin inn dotsang ah a ummi hna nih harnak an tong khun tiah amah nih a chim.\nMarch 12-18 tiang Kawlram chung hmun dihlak ah zarhkhat chung cu sml 24 chung bak, mei thah ding a si lai tiah thawngpang a chuah hnuin Yangon ramthen chung cu sml 5:00 dan in phu khat A,B tiah then hratin an pek hna. Sehhmuhzung ahcun nikhat ah sml 8:00 chung lawng an pek hna tiah theih a si.\nMatupi Peng Lay Myo Chaung Ah Minung Pakhat Nih Bomb A Lamhsual Caah A Ke Ah Hliam Tuar!Matupi khuapi chungah a ummi pakhat nih kum 2022 March 28 ni ah Lay Myo Chaung ah nga-hring dawi in a kalnak ah chun sml 11:00 hrawngah vawlei tangah an chiahmi,\nbomb a lamhsual caah a ke ah hliam a tuar tiah theih a si.Bomb lamhsual nakin hliam a tuartu cu Lyi Ring khuami nu pakhat i pasal a si i, Kawl miphun a si tiah theih a si.\nCrd: Delta News Agency


October 27, 2017 admin Home, THEIH HNGALH NAAK 0\nAbraham Lincoln cu February 12 1809 kum ah Hodgenville,Kentucky ah a chuak.Abraham Lincoln le a chungkhar nih cun harsatnak tampi an ton cucaah pawcawmnak le fimcawnnak leiah harnak an tong ngaingai.1816 kum ah Abraham Lincoln te chungkhar cu Indianapolis ah an i thial.Abraham Lincoln nih cun lo ah rian a tuan pah in fimthaimnak hi biapi ah a chiah i canntha a hmuh paoh cawnnak ah a hman zungzal.November 4 1842 ah Mary Todd he an i ngei.Mary cu mirum chungkhar Kentucky mi a si i annih cu minung sal ngei mi an si.Abraham Lincoln le Mary Todd nih fapa Robert Todd,Edward Baker,William Wallace le Thomas Tad an ngeih hna.\nKum 1846 ah Abraham Lincoln nih United States House of Representatives ah ai zuam i tei naak a hmuh. U.S le Mexican raal (1846-1848) ah a rak thomi dohnak thawngin midang nih an hngalh.Mah hi ral a doh nak cu Abraham Lincoln nih sal zuat nak karh ding a hmuh caah a si. Mah hi ral a thawknak cu Republic of Texas kha U.S state chung ah an rak luhnak in a si.\nKum 1856 ah Abraham Lincoln cu Senate caah ai pe nain a sung. Kumhnih hnu ah Senate thutnak caah Stephan A. Douglas a zuam than sihmanhsehlaw a sung than. Kum 1860 ah U.S President thimnak caah Republican in ai zuam nain thlanglei minung pawl nih sal zuat nak kong ah ruahnak a ngeih mi ruang ah an duh loh. A donghnak ah party nominee caah ai zuam hawi i Hannibal Hamlin he thim an si. Avoi 16 nak ah U.S.A President caah Douglas,John Bell,John C. Breckinridge a tei hna hnu ah thim a si.\nAbraham Lincoln cu U.S.A President caah an thim thannaak nih United State hmailei miphun sining a thlen ko nain khatlei ah John Wilkes Booth timi pa cu Abraham Lincoln cungah a thinhung tuk i Abraham Lincoln cu tlaih le thah dingah timhtuahnak a ngei. 14 April 1865 Robert E. Lee nih ralbawi Grant sinah apnak a ngei hnu ah Abraham Lincoln cu ‘America rammi ka chung timi cawlcanghnak zoh nuam an tuahmi zoh ah Washington khua ah a ummi Ford Basisikup ah a kal ve.\nJohn Wilkes Booth cu cuka Baisakup zung ah cun a va lut ve i Abraham Lincoln cu Pistol in a kah. A thaizing 7:22 a.m ah Abraham Lincoln cu a nunnak a liam. Hi lioah Abraham Lincoln cu kum-56 a si.President Abraham Lincoln thil tuahmi lakah a tlamtlin bik in ruahmi le pommi cu America ram in a chuakmi Union ah an luh dih thanmi le sal pawl nih luatnak an hmuh hi a si.\nBilly Graham konglam\nINDIA ram i thil a cang mi


Dr.Van Ram Uk: BAWIPA nih Aung San Chungkhar An Ci Ahmih Hna Lai (VIDEO)\nKanmah nih cun Aung San Suu Kyi hi athangcho lai tiah kan ruah, nemmam, a thangcho lai lo. Zeitintiah Bawipa nih aduh lo, Bawipa nih an ci ka hmih lai ati. Suu Kyi cu nawlngeihnak a vun lak bakah a tuah hmasabik mi cu apa Aung San milem pi a ser colh, phaisa aser colh, amh sunparnak akawlmi poh cu Bawipa nih a hloh hna lai. Suu Kyi hi a chuak lai i, ram a ser lai nan ti, nemmam Bible ning asi lo, Suu Kyi hi a thangcho nemmam lai lo tiah a chim. Zoh uh, Bawipa nih vutcam ah a hlonh te lai tiah achim.\nRev.Za Thio: Josef Nun Cawng Hna Usih– Math 1:24 = Josef cu aa hngilhnak in a van i hlau i a mangah vanmi nih a fial bang in a tuah i, Mary cu nupi ah a thit. Math 2:14 = Cun a tho i ngakchia le a nu cu zaan ah a lak hna i Izipt lei ahcun a zaampi hna. Khrismas ah vawi tampi phung ka chim cang i Josef kong hi tlangtar in ka chim bal lo tiah ka ruah. Cun midang zong nih tlangtar ciammam i an chim ka thei bal fawn lo. Abiapi lo ah kan rel sual ahcun kan palh tuk lai. Josef le Khrismas cu ai then kho lo. Nihin cu Josef nun cawn kan sawm ko hna hih.\n2020 Thimnak Lio I, Texas State I Democrats Thil Tuah Cu Fihnung Taktak Arak Si →\n← I Ralring Usih, Kan Cungah Atlun Sual Tikah CDF maw Mawhchiat Lai Cih


Pi Za Tlem; Chin Cozah Nih Hakha Vawlei Hmun Miphun Dang Sin Zuarh A Timh - THE CHINLAND POST\nPi Za Tlem; Chin Cozah Nih Hakha Vawlei Hmun Miphun Dang Sin Zuarh A Timh\nTawk Tling Thang| 2019 January 21| Chin ramkulh cozah nih Hakha khuapi chung ah innhmun ekah 600 renglo samh an timh. Cu samh an timhmi kong he pehtlai in MP hlun Pi Za Tlem a lungtling lo tiah kan theih.\nChin ramkulh cozah nih innhmun 600 renglo samh an timhmi kong he pehtlai in MP hlun Pi Za Tlem nih atu bantuk in The Chinland Post ah a chim.\n“Hakha Town Plan caah mizapi ngeihmi hmun ekah 600 renglo cu cozah chawva caah Chin ramkulh cozah nih Chin miphun sin lawng ah si lo in miphun dang Kawl mirum sin ah zuar an timh. Hihi, kan Hakha vawlei hmun a thatnak bik le a sathawtnak bikbik hmun an si. Hiti miphun dang nih kan ram ah vawlei hmun an ngeih ding cu ka duh bak lo. Federal kan ngah hlan i kan Chinram ah miphun dang nih vawlei hmun a thatnak bikbik an ngah hnga ding a si cun vawlei hmun hi tongh lo le samh lo in um rih hna sehlaw ti ka duh. Cuti si lo in kan vawlei cia ah miphun dang vawlei hmun an pek hna ding a si cun daite in um awk a tha lai lo, fakpi in kan dohkalh lai”.\nHakha Khuathar in pupa ram ngei upa pakhat nih, “Pupa ram a um lo ti in ka hmun tampi a kan chuh. Cu a kan chuhmi hmun lila cu riantuan man caah Kawl company zuarh an timh hna tiin ka theih. Cuti zuarh an timhnak hna zong cu Chin cozah nih Kawl company sin ah leiba an ngeih ruang ah a si lai ti ka ruah” tiah The Chinland Post ah a chim.\n“Innhmun kan samh tikah hin cozah nih lam, hlei, sianginn, certual tibantuk tuahpiak dih a hau. Hi vialte tuahnak caah budget tampi a dih caah alak (free) in pek awk an tha lai lo. A tlawmbik ks. sing 5 asiloah sing 10 (1,000,000) paoh cu laak an si te ko lai. Innhmun a that deuhnak cheukhat hoihna cu ks. sing 20 in ks. sing 50 tiang zong a phan te kho men” tiah Minister U Soe Htet nih a biapeh ah a chimchih.\nHakha lothlo phu le hmun ngei cheukhat nih Chinram cozah nih innhmun caah ekah 700 le khuapi area ekah 28000 a samhmi cung ah dohkalhnak lamzawh ding in tuni (January 21) cozah zung ah chiah an chiah cang. Hi ca chia tu ah an haotu cu MP hlun Pi Za Tlem a si tiah kan theih.\nPrevious Chin Miphun Lungrual Daihnak Zeitin Kan Ser Lai Timi Avoi (1) Ceihhmainak An Ngei\nNext Rihkhawdar India-Myanmar Pehtlaihnak Hlei Caan Karkar An Phih Chung Lai


US Um Chin Miphun Nih Mah Hi Kan I Ralrin A Herh Cang – Chin World News Evening\nDecember 11, 2020 Salai Van Chin News\nChin miphun kan umnak area Lewisville, Sherman le Garland ah Palik nih “Tlaih dingin a bawh bakin a kan bawh” timi bia hi ka theih pah tawn lengmang. Abikin DWI case in an tlaihmi hna nih an chim tam. USA ram ahcun kiangkam innpa (neighborhood) pawl nih a kan remlonak hi direct in kan mah sinah a kan chim tawn lo.\nAn zai lo. Nain an kan zoh a kan zoh i kan thutdirning le nunzia a kan rem ti lo ahcun report/complain nak an tuah tawn. Report a tam deuhdeuh nak hmun paoh ahcun Palik nih voitam deuhdeuh a ngiat deuh ko lai. Chin miphun chungin DWI in tlaihmi ahhin kiangkam nih 911 auh ruangah palik nih tlaihmi an tlawm ti lo.\nChin miphun chungin DWI tlaihmi hi kan milu he tahchunh ahcun a tam kho men. Tha tein cazin tuaktannak kan ngei lo caah chim awk a har. Nain a fiangmi cu DWI case in tlaihmi kan tlawm te ti lo. Zuu din ahcun mawtawka mawngh lo hi DWI tlaihnak in luatnak caah a tha cemmi hriamnam asi.\nUSA ah Uber ti bantuk a um ko caah party maw siloah hawile he iton caan tibantuk caan i zuu hna tam deuh din sual caan ahcun mah mawngh mi mawtawka cu chiah ta ko i Uber hlan in inn lei tin ah a humhim bik. DWI in tlaih sual ahcun hmailei riantha sawknak le pumpak thanchonak lam caah dawnkhan khotu asi caah fimkhur tein um a herh. Credit: Salai Z T Lian\nMaw Ka Nu Te: Biden Cu Nikhat Hmanh President A Ttuan Manh Lai Lo


Mipi Aiawh in CHRO Salai Bawi Lian Mang le US Secretary of State Tonnak An Ngei – THE CHINLAND POST\nUS Secretary of State le a changtu le Salai Bawi Lian Mang (Online) tonbiaruahnak ngeih lio (Photo: Salai Bawi Lian Mang Fb)\nEditor – 2021 July 13|United States (US) Cozah in Ramdang Pehtlaihnak Vuanci (Secretary of State, နိုင်ငံခြားရေးဝန်ကြီး) sawmnak in Ramkomh Kawlram (Union of Burma) mipi aiawh in Chin Human Rights Organization (CHRO) in Salai Bawi Lian Mang telh in a dang mitlawmte he tonnak an ngei tiah theih a si.\n“State Secretary le Ramkomh Kawlram mipi aiawh in zatlang/mibu hruaitu upa tonnak an ngei” tiah US cozah chimnak nawlngeitu Ned Price nih July 8 ah a thanh. Hi tonnak ah ahodah a tel kho timi bel an langhter lo.\nHi tonnak ah, CHRO upa pehtlaihnak kan tuah hna tik ah, “Secretary of State (နိုင်ငံခြားရေးဝန်ကြီး, Ramdang lei Vuanci) Antony Blinken sawmnak in tuah mi Innka Khar (Close Door) meeting a si. Amah Secretary of State pumpak le Assistant Secretary of State Lisa Peterson he direct in tonnak a si. A bik in CHRO in cun, Chin miphun nih kan ton cuahmahmi chung in le atu lio Ramkomh Kawlram (Burma ram) i thil kan tonmi kong ah chimrelnak le biaruahnak kan nei kho” tiah The Chinland Post ah a chim.\nUS cozah upa he tonnak kong ahcun, a lenglei ah langhter awk a tha rih lo. Nain, a dang pakhat chim awk a tha mi cu “nizaan (July 12) ahkhan CHRO le UNHCR zong tonnak kan ngei. A bik in, Chin miphun kan dirhmun, ralzam in a um mi hna kan sining kong ah zeitindah bawmhnak rian kongkau ah kan cawlcangh khawh lai. Kan tuan ti khawh lai timi kong biapi in kan i caih tiah”, CHRO in Salai Za Uk Ling nih, the Chinland Post ah a chim.\nTutan tonnak kong he pethlai in, US cozah chimnak nawlngeitu zong nih Innka Khar tonnak a si bantuk in, zeihmanh an langhter mi a um lo. US cozah Website ah, July 8 ah “Nihin ah Secretary Blinken nih Ramkomh Kawlram aiawh in tonnak a ngeih hna. US nih Democracy, Human Rights le Rule of law a um khawhnak ding caah le Ramkomh Kawlram nih Democracy lamthluan cung ah a kir khawh thannak hnga ding caah le sualtuahtu nih an sualman an in nak ding lamthluan ah kan dirpi hna tiah an langhter.\nTonbiaruahnak ah a telmi, CHRO in Salai Bawi Lian Mang nih, “Innka khar (Closed Door) meeting a si caah zei kong dah kan chim, a hohodah midang an itel timi tucu anmah Cozah lei nih an thanhmi pin in vun chim awk a tha rih lo” tiah a pumpak Facebook ah a langhter.\nUS Secretary Antony Blinken nih, July 8 ah “Ramkom Kawlram mipi aiawh in zatlang phu aiawh he tonnak ka ngeih khawh caah ka lawm. Phungning tein nan thimmi Democracy cozah a dir khawh thannak ding caah nan cawlcanghnak ah US nih kan in dirpi hna… tiah a pumpak Tweeter in a thanh.\n“US cozah hi Burma ram democracy le nuhrin covo caah fakngai in le hmaisuang in a dir mi a si. Atu hi kan ithok nak lawng a si rih. Pehtlai in kan i chawn lengmagn lai an ti caah ka tha a nuam. Kan chimrel khawh mi hnihkhat Pathian nih thluachuah pe ko seh” tiah Salai Bawi Lian Mang nih a pumpak Facebook ah a tial chih.\nPrevious ခန္ဓာကိုယ်မပျှော်မရွှင်ဖြစ်နေသလို ခံစားနေရလျှင် ?\nNext RAI le RAL: Ṭahnak Hla


Ngun Cung Lian bia pa (3) kn hal lai i kan halmi hi zangfahnak in na rak kn leh piaknak lai kan nawl – Chin World News Evening\nNgun Cung Lian bia pa (3) kn hal lai i kan halmi hi zangfahnak in na rak kn leh piaknak lai kan nawl\nMay 23, 2020 May 23, 2020 Salai Van Hmuhning\nNgun Cung Lian bia pa (3) kn hal lai i kan halmi hi zangfahnak in na rak kn leh piaknak lai kan nawl.\n1. Ngun cung lian saya DAVID LAH nih hin na chung khar har nak an pek maw.\n2. SAYA DAVID LAH hi zei ruang ah dah phung a buar ti ah na chim khawh.\n3. Ngun Cung Lian nang mah nih sual nak chung a um i a tlau mi minung nun nak zeizat dah na khamh cang kut dawng khiah in rel ding zawng a um lo kha na ka in Pathian tiin na au na thin lung in mi na that khah nai fing maw.\nSaya DavidLah nih hin minung thlarau zei zat dah a khamh cang kut dawng khiah zawng in rel le khiah cawk a si lai loh hih khrihfa na si i nai piang thar le piang thar lo cu kn thei lo nain nai piang thar a si tak tak ah cun a tu saya david lah nih a ton mi thil hi nai fiang awk a si. Ngun cung lian na min kn thlen piak lai khrihfa that tu UICO Na si cang lai a tu thawk in. Credit: Kyaw Myin\nThawngpand dang rak rel chih: Sleepy Joe Biden A Mualpho: Democratic party nih President Donald Trump he November thla ah US president i cuh ding in an thimmi Joe Biden nih “Donald Trump na vote ahcun minak taktak na si lo tinak a si” tiah The Breakfast Club host a tuahtu, Charlamagne tha God sin ah interview ah a chim i, a mual a pho. [ “you ain’t black” if you vote for Donald Trump over him in the 2020 presidential race. ] A fiannak in hei chim ahcun minak na si ahcun democrats nan si awk a si ti le Democratic party cu minak ta a si ti khi a chim duhnak a si ko.\nJoe Biden hi kum 78 a si cang caah a upa ngaingai cang i, a lung zong a lo ngai cangmi a si. A chimmi zong a philh lelek. A biachim hnu hmai a hngal tawn lo. Nikhat ah suimilam 10 tal a ih lo ahcun a tha tein a lungfim kho lo ti a si. Cucaah President Trump nih Sleepy Joe” tiah a auhnak a si. Credit: Salai Lairamthang\nWow! Trump Fanu Nih Lawmhpi Cio Hna Usih\nPresident Trump Cu Tei Dawh A Si Ti Loh Minak Pawl Nih Faak Taktak In An Von Phomh Cang


Sweden Ah Cun An Mipi Hi An Zumh Tuk Hna Caah Lokdown An Tuah Velo – Chin 11 News\nSweden Ah Cun An Mipi Hi An Zumh Tuk Hna Caah Lokdown An Tuah Velo\nSweden cozah cu coronavirus dohnak ding le a karhcho lonak ding ah tiin an ramchung ah lockdown tuah a herh lo zeicatiah cun an ramchung mipi nih an ngandam nak ding le ram thancho nak ding caah an ngeih mi lungput hi cozah nih kan zumh tuk hna i kan bochan tuk ko hna tiah an chim.\nCun a tulio ah mipi nih an fuhpanh ngai mi hna rawl dawr le baar ngeitu pawl hna zong nih mipi caah ngandam nak tihnung a si lonak ding ah social distance cu felfai tein anmah tein an rak tuah dih ve cang. Sweden cozah nih an thiltuah mi ah a tha tuk tiah mipi nih an thangthat ngai mi hna cu Sweden ramchung ah coronavirus in a thi mi le a zaw mi an rak um hlan ah khan an ram mipi nih ralring tein thawngthanh nak le pumpak cio ralrin ding in an rak chimh cang mi hna hi a si.\nAsinain mipi lungthleh nak le ralrin nak lawng bochan in cozah nih lockdown kong ah zungphung an chuah piak ve lo mi hna nih Coronavirus cu a rak kham khawh ti lo caah nizan tiang ah Sweden cozah nih an langhter ning ah cun minung 9141 nih zawtnak rungrul an ngeih cang i a thi cang mi hna hi 793 an si cang tiah an langhter. Sweden ramah cun Baar, rawl dawr le Shopping Mall pawl zong an on rih ko hna.\nHi kong he pehtlai in WHO zong nih Sweden cu ralrin nak a pek i na ram chung ah Kum 70 cung a si cang mi hna, a herh lo ah lengchuah vah tuk te hna le zapi umnak ah kal ve loding in na ram chung ah thawngthanh nak na tuah ding a si tiah zong WHO nih cun Sweden cozah sinah a chim.


Har Nak Vialte Kal Tak In Nunning Thar He Nuam Tak In Khuachung Ah A Leng Mi Hlasak Thiam Justin Bieber - TIMES OF CHIN NEWS\nHar Nak Vialte Kal Tak In Nunning Thar He Nuam Tak In Khuachung Ah A Leng Mi Hlasak Thiam Justin Bieber\nMarch 16, 2019 thawngthawng CELEBRITIES 0\nJustin Bieber le Hailey Baldwin i dawt ning dan cu theih fian a har ngai ngai. An i duh lo hlah maw ti ah le a si fawn loh. An i daw ngai ngai fawn ko. Ai thium cang mi an si nain an kar lak ah buai bai nak tete a um pah caah an i nuam kho tak tak loh. Cucaah Justin Bieber nih a instagram in a fan hna cu a lungum bia zong a ruah hna.\nMah tluk a rak i nuam kho lo mi Justin Bieber cu cacawn nilini ah khan nuam ngai in khuachung ah ai chawh kha hmuh a si. A hlan deuh ah ai nuamh lo nak kha van theih a si nain a tu tan tu cu ai nuam ngai ngai cang tikha theih a si. Justin Cu lung nuamh lo nak( depression) a ngeih caah a rak i thlop bal cang mi a si.\nNupi a thit hnu ah hi ti ai nuamh lo hi a si i, Justin kong hi theih fian a har ngai ngai mi a si. Asinain mah vial te har nak, nuamh lo nak vialte cu tei in thazang (nunning)thar he nuam ngai in khuachung ah a vah nak hmanthlak pawl hna cu kan rak langhter hna.\nBawipa cu minung lungdongh hnu ah aa phuang tawn\nThinzar Wint Kyaw Nih Vur Tlang (Hawhratlang) Ah Angki Lo In Hman Ai Thlaknak A Ruang A Chim\nPU NO THAN KAP NIH A CHIM VE CANG\nSalai Lairamthang na bia ka van in leh– Vuancichoh kongah\nMiphun Party Kan Ngeihchun CNLD, CEC Sinah Biacah\nRalkap thutdan 25% An I tthumh Lo ahcun 261 Remh Lo Ding


Myanmar mipi nih CDM kan tuahmi cu Nobel Peace Prize pek dingin a kan halpiak - THE CHIN EXPRESS\nMyanmar mipi nih CDM kan tuahmi cu Nobel Peace Prize pek dingin a kan halpiak\nMyanmar mipi nih buai lo tein ralkap duhlo langhternak (CDM) kan tuahmi cu Norway khualipi um University of Oslo professor 6 nih “Nobel Peace Prize laksawng pek awktlak asi” tiin Nobel Peace Prize laksawng a kan halpiak.\n“CDM a lutmi pawl cu tlaih, hrem le thah in an tlerh hna nain thih le thih tiin buainak tel lo tein an lut cio. Uknak ṭha loin an luat khawhnak hnga, zungkaimi kai loin CDM an lut, mipi zong buainak tel lo tein lam an zawh. Buainak tel lo tein ralkap duhlo langhternak asi caah Nobel Peace Prize laksawng pek phu asi tiin kan halpiaknak si,” tiah Professor Kristian Stokke nih a chim.\nTu kum Nobel Peace Prize laksawng halpiak caan cu January 31 ahkhan an khar cang caah hmai kum 2022 Nobel Peace Prize tu an halpiak hi si.\nNobel Peace Prize (Nobel Daihnak Laksawng) cu a ngah lai maw?\nChim a har ngai. 2022 Nobel Peace Prize halpiak (nominate) caan cu hmai kum January 31 tiang asi. Myanmar CDM lawng si loin adang pumpak, bu le cawlcanghnak zong an halpiak cio hna lai.\nAn halpiakmi hna vialte cu Norway um Nobel Peace Prize petu bu nih a zohfel hna lai i ‘hi cu ruahpiak awk a tlak lo’ a timi paoh cu a hlonh hna lai.\n“Ruahpiak a phu ko” a timi pawl cu 2022 October thla ah Nobel Peace Prize petu bu member nih vote an thlak lai i vote tambik a ngahtu kha ngahtu (winner) asi te lai.\nNobel Peace Prize ngahtu (winner) cu October thla ah an thanh lai i laksawng peknak puai cu December ah an tuah lai. Nobel Laksawng kong cu mah hi hmet law ka ṭial ciami ah tling deuh in rel khawh asi.\n2020 Nobel Peace Prize cu World Food Program (WFP) nih a ngah. WFP cu UN nih a dirhmi, vawlei cung ramkip ah hartong pawl tirawl a petu bu asi. Chin state, Paletwa peng zongah Chin ralzaam pawl rawl a rak pek hna.\nRalkap nih an huat tuk lai\nMyanmar CDM cu Nobel Daihnak Laksawng pek dingin an halpiak ruang ah ralkap nih uknak an chia hlei lai lo, an lung zong an ṭhul hlei lai lo. Nain, ralkap hi Nobel Daihnak Laksawng a hua ngaimi an si caah mah thawngpang an theih cu an huat ngai lai, tiah Norwegian Burma Committee (NBC) hruaitu hlun Audun Aagre nih a chim.\nNBC cu Myanmar ram ah democracy a len khawhnak hnga Norway cozah forhfialtu NGO a rak si. Kum 1991 ah Aung San Suu Kyi nih Nobel Daihnak Laksawng a ngah hnu 1992 ah an rak dirhmi si.\nNorway cozah nih “Myanmar cu democracy lam a panh cang” ati i NBC cu bawmhnak tangka a pek ti lo caah Audun Agre cu hruaitu in aa din ve.\nHakha ah Kawl Ralkap nih bomb le meithal an puah i mipi inn an rawk\nUS Chin pa cu nupa sualnak video a kuat hna caah an tlaih\nLian - September 3, 2021\nUS Laimi mifir 2 le an hawipa nih kum 13 ngakchia meithal in an kah


Trump kong a chim nak ah US mipi lau bak in a tuah hna. Trump uar um chin lengmang ko\nTu lio US thawngpang cu a linsa tak tak, ngai a nuam chin lengmang cang. Trump le Biden cu ceilak in an nih phomh thluamah cang i, Trump nih Joe Biden hi Debate tuah hlang ah Medical Test kan tuah hmasak lai tiah challenge a tuah. Mah kongah Democrat lei nih bia le hla zei hman an chim duh lo\nChinpage ah hin ni fatin US thawngpang 4/5 ka ttial peng caah, US thawngpang na rel duh ah cun Chinpage hi Like/follow vun tuah law, ni fatin US thawngpang 4/5 na rel khawh peng lai tinak a si\nMike Pompeo nih Trump Foreign policy Jerusalem cu a thangthat ngai. Secretary of State Mike Pompeo nih hin diplomat kal ning le department rules zong zulh lo in Trump cu ceilak in a thangthat.\n“President Trump’s America First foreign policy cu thatein US mipi le ram caah thil tha a si lengmang khawhnak ding caah US mipi vialte, President Trump vote ding in sawm nan si tiin Jerusalem in bia a vun chim\nFormer President Dwight D. Eisenhower’s nih nawl a rak pek cang bantuk in Trump nih idohnak a dawng khawh ti lo mi cu a dawngtere hna, Chinese Communist Party nih vawlei cung ramkip ah buainak ser i, super power si a tim mi cu Trump nih lam a phih piak dih hna,\nChina Coronavirus cover up zong raltha ngai in a doh lengmang, China cu vawlei cung ramkip hmai ah ningzah hmaichia in a tuah. Mah bantuk in foreign ram in US Secretary nih bia a vun chim mi hi Democrat pawl nih cun an duh lo tuk caah a rian hi kal tak seh tiah fakpi in an soisel tthan\nNorth Korea kong zong ah si seh, Kim Jong-un nih nuclear & long-range missile tests a tuah peng mi cu a ngawlter dih. President Trump nih NATO alliance cu a thawngter hna, US Embassy Tel Aviv in Jerusalem ah a thial.\nPresident Trump nih a rian ttuan mi vialte ruangah a lar lo khawh men, natein US mipi le ram caah fakpi in rian a ttuan peng. Trump Foreign policy hi ramdang nih cun an soisel ngai, natein US ram caah cun thiltha bik a si tthan hoi, Aruang cu vawlei cung ramkip ah dainak a um khawhnak ding caah lam a kawl peng caah a si. Credit- RTK\nBe the first to comment on "Trump kong a chim nak ah US mipi lau bak in a tuah hna. Trump uar um chin lengmang ko"


A Poi Hringhran Ko Mu, Thlakhat Chungah Miruak 270 Vui An Si Cang! - Chin Eleven News\nKalaymyo Khrihfa Thlanhmun Ah Thlakhat Chungah Miruak 270 Vui An Si… Kalaymyo ah Covid-19 zawtnak a chuahhnu ah Kalaymyo khuachung khrihfa thlanhmun ah June 1 in June 30 thlakhat chungah, miruak 270 vui an si tiah Kalay khrihfa thlanhmun committee phaisa tlai nih cathanh an chuah.\nAtam deuh cu Covid zawtnak ngei mi le , Covid zawtnak ngeilai tiah ruahdamh mi an si. Cuchung ah cun, Pathian riantuan mi Rev.(19) le RC Father (3) ,dihlak (22) an i tel. Kalaymyo nunnak a liam mi hna zatuak cun nikhat ah minung 9 an si.\nKalaymyo thlakhat chung nunnak a liam mi ah pa (168) le nu (102) ansi, cuchung ah cun mino (28) zong an i tel ve. Atu langhter mi zong hi, khuapi chung ummi mithi cazin lawng sirih, khuate lei cazin telh asi lo. Kalaymyo ah cun,mah le biaknak cio in thlanhmun an ngei cio. Credit: The Chin Post


UNHCR: Ralzaam Pawl Hi Malaysia Ah Umnak le Rianttuannak Nawl Pe Hna | The Chin Express\nUNHCR: Ralzaam Pawl Hi Malaysia Ah Umnak le Rianttuannak Nawl Pe Hna\nJune 26, 2018 Hniang Zi Ralzaam 0\nDr Mahathir acozah nih, “Malaysia ah ralzaam pawl an himnak hnga Ralzaam Theihpinak Phungphai ah minsen ka thut lai” a rak ti bal\nMalaysia ah phungning tein umnak le rianttuannak nawl pe hmasa hna, mah hi a biapi deuh tiah UNHCR nih a hal\nKUALA LUMPUR: Ralzaam pawl hi Malaysia ah phungning tein umnak le rianttuannak nawl pe hna tiah UNHCR nih Mahathir acozah a hal.\n“Mah hi cu ralzaam theihpinak phungphai ah minthut lo zongin tuah khawh a si ko,” tiah UNHCR Malaysia Lutlai Richard Towle nih a chim.\n“Ralzaam hna hi an sining nan hngalh ahcun, ram himnak caah upadi ttha deuh in nan tuah khawh lai. Ralzaam pawl nih an ttuan khawhmi rian pawl hi rianngeitu/boss pawl nih an herh tukmi a si,” tiah June 25 ah Richard nih a chim.\nChin miphun cu 2019 December 31 tiang lawng UNHCR card/catlap tlaihnak nawl an ngei cang, mah hnu cun UNHCR nih a hlawt dih cang hna lai. Ka hmet law relchap.\n“Malaysia a rung phanmi ralzaam pawl hi ka ram chungah him tein an um khawhnak hnga Kum 1951 Ramkip Ralzaam Theihpinak Phungphai kha min ka thut ve lai,” tiah Mahathir acozah nih a rak chim bal.\n“Minsen a thut tak ahcun a ttha tuk hringhran nain, hi cu duhsah deuh in tuah khawh a si.”\n“A biapi bikmi cu Cozah Lutlai Dr Mahathir nawlpeknak in atu bakah Malaysia ah ralzaam pawl covo pek hi a si, cun upadi hi tlawmpalte an remh lai i a tlamtling colh ko hnga,” tiah Richard nih a chim.\n“Ramkip Ralzaam Theihpinak Phungphai ah minsen thut lo zongin tuah khawhmi a biapimi thil tampi a um.”\n“Ralzaam Theihpinak Phungphai ah Malaysia nih minsen a thut lo caah ralzaam kongah aa ceih lo tinak a si lo.”\n“Ralzaam caah a herh ningin upadi remh hna sehlaw mah hnu cun, Ralzaam Theihpinak Phungphai ah Malaysia nih minsen thut a duh si le a thut te lai, kanmah zong kan i lawm tuk lai i tha kan pek tuk lai.”\n“Cozah thar vuanci pawl hi UNHCR nih a tuanh khawh chungin ton kan i zuam hna lai, hmai zarh Nikhatni ah vuanci pakhat kan ton lai, Ramchung Vuanci Zung zong nih ton kan duh hna a kan ti,” tiah a chimchap.\n2018 May tiangah, UNHCR Malaysia nih UNHCR card/catlap a pekmi minung 157,580 an si cang. Mah chungah 72,490 (46%) cu Rohingya lawngte an si.\nMalaysia cu Kum 1951 le 1967 Ralzaam Theihpinak Phungphai ah minsen a thu lomi a si. Cucaah, Malaysia ram ah a ummi ralzaam pawl cu a upadi ah ralzaam an si lo, anmah zohkhenhnak caah a herhmi upadi zong zeihmanh a tuah lo.\nMalaysia Lahwahkah Upadi ningin cun, ralzaam pawl cu phungninglo ramdangmi ti an si.\nRalzaam pawl cu rianttuannak nawl zong a pek hna lo caah, mi tampi cu phungninglo in rian an ttuan.


Kawlram Sihni Hna Le Pi Suu Kyi Arko In A Tuahtu (Lehawk Hngalh Bak Loin) Gambia Bialehnak – Chin World News Evening\nKawlram Sihni Hna Le Pi Suu Kyi Arko In A Tuahtu (Lehawk Hngalh Bak Loin) Gambia Bialehnak\nDecember 15, 2019 December 16, 2019 Salai Van Thawngpang\nKawlram Sihni hna le Pi Suu Kyi Arko In Tuahtu (Lehawk Hngalh Bak Loin) Gambia Bialehnak. Genocide ah Kawlram nih Bialen nak (2) a tuah. Rohingya cung ah Genocide timhlamnak aumlo. Kan tuahto mi ah Cihhmih nak a va si sual hmanh ah, hi pakhat te lawng in Genocide na buar ti khawh ka si ve lo. Kawlram Biachimh mi ah Asilo tiah an el lomi konglam hna. Kawlram nih FFM timi UN cazin kha a el kho lo. Asi lo ati lo. FFM cazin ah Cihhmih nak timhlam nak kong aum. Cucu Kawlram nih elh nak atuah lo. FFM cu konglam (7) a bik in an ṭial mi asi.\n(Kawlram Sihni hna nih an el lo mi hna FFM cazin chung umbia) 1. Cihhmih timhlam nak cu 1st nak asi. Kawl ralkap nih a hleihluat tiang in ralkap thazang an hman. 2. Ralkap hna nih Cihhmih timhlam cawlcang nak. Rabawi hna nawlpek nakin Innlo vialte an hrawk dih tikah pungsan pakhat lawng tein an hrawk hna. Timhlam nak ngei cia in antuah mi asi. 3. Innlo 392 an hrawk cikcek mi (JCB in) le mei an khangh mi kawlram nih an el kholo. Timhcia mam tein an hrawk mi asi.\n4. Ngakchia le Nu hna tlaihrem nak kong ah Kawlram nih pelte hmanh an chimhrel lo. Zeitintiah el khawh asi lo mi le an chimh ngam lo mi asi caah an I philh ter lawh lawh mi asi. Sual ka phawt hna lo. Keimah hrim zong nih asi lo ning in phisin cu ka huat tuk mi asi ve caah.\n5. Ralkap nih a dang rianṭuantu hna le mipi kha, minung he I lawh loin an tuahto nak. Hru hru hrang hrang in saram bantuk in le mi thleidan in an tuahto hna. Philh awk le hnuchit awk ṭhalo mi konglam hna ansi. Kawl agent hna nih abiapi asi lo ti phunphai in bia an chim rih. El an ngamh lo zong si men lai.\na. Huat nak bia le ralhrang lungput ah a hruai khawh mi biachim holhrel nak. Ralbawizik Feibuk ah Kanram Rohingya miphun an umlo tiah kan ti khawh nak hnga hloh viar uh tiah buaibai nak alinsa saling lio ah zung thanh caa phun in a ṭial. b. Thleidan nak hmuitinh le upadi hna tamtuk in kawlram ah aum rih fawn. Tcn: Rammi si nak covo le Hmatpungṭin (ID). Rohingya cung ah hleihluat tiang in phungning lo upadi asuai piak hna caah asi. Abiak nak le athawhkeh nak tuanbia theih loin ID tuah piak khawh asilo tiah kawlram nih anti. Rammi sinak le Innlo an chut mihna zong pelte hman an chimphuan lo.\n6. Mipi nih Rohingya huat nak ding ah forhfial nak, thanhca chuahnak, Cucu Kawlram cozah nih lungtak tein an cohlan. 7. Nuhrin covo kha fihnung phun an si tiang in an buar nak. Nuhrin covo le Genocide siter tu hlathlai nak atuah lo, dantat nak atuah lo. Biatak tein le timh ciammam tein Nurhin covo Upadi (International Humanitarian Law) an buar. Hi pei FFM cazin ah lairel tu Upadi asi fam cu.\nKawlram lei nih an el kho mi pakhat te: Nawlbuar mi Ralkap hna kha dantat nak kan tuah hna. Cihhmih timhlam nak hi a cheubang timi a um kho maw? Kawlram nih mah le mah biahal nak aatuah. Mah le mah bia I hal hlei in zeitihmanh an tuah khawh deuh ti lo I asi. 2008 phunghrampi ning in Ralkap Biaceih zung aum. Hitin Biaceih ding ah ahar tuk tiah Kawlram Kuzale pumpak hrim nih a chimh phuan cang. Ralkap misual asi mi (Kawl Ralkap, Tlangcung Ralkap hna, Ralbawizik le Ralbawi hna, Cozah rianṭuan) hlathlai dantat cu a hart tukmi asi caah biaceih nak dinfel a chuah khawh lonak cu sifam cu!\nRalbawi zik telin Biaceih dantat ding mi Ralbawi (6) hna hi FFM cizah ah aum. Cucu ahonih dah an bia an ceih hna lai. Min Aung Hlaing, Lt. Senoir General Soe Win, Brig. Aung Aung (Tama 99), Brig Than Oo (tama 33), hna hi taza cuai thongthlak nak rian cu hodah aṭuan kun lai. Cucaah adikthlir mi biaceihnak asilo ti kha el awk aum lo.\nNuhrin covo NI Dec 10 ah USA nih phihkarh nak an tuah cang hna. Nuhrin covo le Genocide an buar caah asi. Ralkap nih mah le mah Biaceih cu a duh ballo. Pi Ci nih biaceihnak kan tuah ati mi tham cu Vawlei pumpi nih kan aw hnawh hna hnu ah nawh sare in an tuah mi asi. Vawlei Upadi ning in hlawhtlin hlathlai nak le a puitling mi biacieh nak si lo.\nInndin khua piatana tuksapur: Ralkap hna siloin Reuter Media tu kha an tlai hna. Thong kum 7 an thlak hna. Vawlei pi nih kan mawtchiat hna hnu ah misual Ralkap hna cu antlai hna. Thla 7 thong inn an um hnu ah Tamada nih a luat ter hna. Hi kong he pehtlai in Rohingya konglam hlathlai in Biaceih piak mi a umrihlo. Kawlram cozah nih ceih angamh lo maw asi? Hnu achit bia maw as? Timi langh ter mi an ngei lo. Langh ter ding in an el zong asi men lai.\nKawlram nih Hlathlai Biaceih nak kan tuah cuahmah atimi cu misual tak tak kha kut dong sawh in le Dinfel biacieh nak asi tiah cohlan khawh asi lo. Biaceih nak ah Rohingya konglam pelte hmanh an tel hoi lo.Rohingya refugee hna kirṭhan nak caah kan tuan cuah mah lio mi asi. Cucaah Genocide tian ti khawh kan si lo. Uanthlar ngai in le Biatak tuk in a chim (Pi Ci). It is complete fraud. Pumpi in hlenthawih nak le hrokhrawl asi. Dr. Okowa nih tlawmte an kir cu ati. 2019 September Cachuah ning in: Nuhrin covo, duhdim tein, hnangam tein, tbk in hmunhma sersiam piak, zohkkhen kilven le cohlan a her.\nNain kawl zosah nih lehtalam thil a tuah ṭhan hoi lila. An hmun hma le an loram kha an chut ṭhiam hna. Mei an khangh pia rih ko hna. Midang tu kha an Inn lo le Lohmun kha an pek lehlam hna. Rohingya kirṭhan ding ah timhcia an si rih lo. Cozah ni UNCHR / UNDP he MOU ah refugee kirṭhan nak le zohkhen kilven nak caah pakhat hmanh an tuah rihlo. Rianṭuan ding in tu tiang kan hngak peng rih ko.\nRohingya cung ah thleidan ngeinak le thlanglamh zawmtai nak biafang hna cu mipi chimlo Kawl hruaitu hna hrim nih an dhih bak lo. Pi Ci biachim mi ah Rohingya biafang aa tello. ARSA kong achim lawng ah paisen te aatel. Kawlram kuzale nih Cihhmih nak tuah timh siloin Ralkap nih Hmunhma thainhlim nak antuah tu asi (Pi Ci). Ngakchia hna Sunghno nu kut in chut riangmang in that hnu ah tiva ah hlon hi maw at duh mi asi? Thihlak in ngakchia an tuk velh hna. Ngakchia kum tling lo le nu tampi tlaihrem hi maw asi hnga. Tuksapur pei asi hi mu. Chia ṭha rawk viar in tlaihrem an si. Inn tampi meikhangh le hrawk, Innchung hremkhumh in meikhnagh that nak hi maw asi ne lai.\nHi Tapung le ralhrang antuk hna nan ti lo maw? Rohingya cihhmih le hloh ding ah timhlam nak a fian ter bik mi cu: ARSA le Ralkap 2017 Aug 25 ah an I kap hmasa. 11 Aug ah misual tiah amin athang mi Ralkap kha thlah chung an si cang. MAL feibuk ah Bangali vialte thah nawn dih u tiah a forh hna. ARSA le mipi kha thleidan loin Ralkap nih an kahthat thluamah hna. Hohmanh thlachiat ruatnak ngei loin nu thlu lo bawte thlu loin Fawpimi thlu loin kahthat dih ansi hna.\n2019 UN Cachuah mi ah Cihhmih thahnawn nak timhlam nak aum tiah fianghlang tein a um. 2016 hrim in biataktein Rohingya thatnawn nak biata tein aum cang to zong aa tel fawn. Lakhruak lairel nak aherh lemlo (Professon Okowa). 2019 Sept ning tein thil aathlen mi aum lo caah Okowa hi a palh. Zumh awk tlak asi lo. Cucaah Lakhruah Khuakhan Lairel nak hi canrau lo tein kan tuah kho lo ahcun hlan lio thil sing tein a kal peng lai. Thil dih le baidik chuakin Genocide khamkho nak caah aherh bik mi cu Provisional Measure hi asi. Mangṭha u Kalawm. Credit: Saya Rung Kaw\nEsther Tanh le Tanh Lo Ruangah An I Phomh Taktak Cang Hih Unau Bakin An Tang Hna


NAN DUH PAOH IN VP PU HENRY VAN THIO RAK TI HLAH UH, BY SAYA THAWNG – The Chinlung Post\nSeptember 25, 2020 admin Lenhloi 0\nKawlram Vice President Pu Henry Van Thio hi nan duh paoh in rak ti len hlah uh. Nanmah kanmah nak in Chinram siseh Kawlram pumpaluk caah rian attuanmi le thil a tuahmi asi tihi zeitik hmanh ah philh hlah usih. Nai hrawnghrang Social Online ah fake account hmang in ninghngal deuh nih VP Pu Henry Van Thio soiselnak kong achimmi nan um pah hna.\nVP Pu Henry Van Thio hi Chinmi chungah amak atlukmi hohmanh kan um rih loh tihi zeitik hmanh ah philh hlah usih. Kawlram chung a cawlcanghnak vialte hna khi nan hmu lo maw? nan mit maw a caw? Chinram or Lairam, Laimi asi tiah kanmah ttanghma lawng zoh in kan ti ding asi. Kawlram pumpi VP a si tihi philh hrimhrim hlah usih.\nChinram or Lairam caah abiapi taktak mi amah thawng lawngte in asi tihi theih hrimhrim hau. Cu ve bangin Kawlram pumpaluk ah abiapi mi thil kanpu VP Pu Henry Van Thio nih hmukip kaa kip ah atuah ti zong hi kan theih ahau fawn. Chinmi Laifa cu a si bak ko. Asinain Chinram ca lawngah VP hi rian an ttuan lo timi zong hi theih chih rih attha.\nKannih Laimi nih kan thangchiatnak le kan soiselnak hi a tenau tukmi asi. Khuate pakhat le pakhat karlak ah lam atuah lo hei ti, Cukaa khua ah Ti an harh nain atuah lo hei ti, cuka khua ah sianginn an duh hei ti, VP a rian hi Laimi a si ruangah Chinmi or Laimi calawng ah rianttuan ding a si lo. Kawlram chung vialte caah rian attuanmi asi ti zong hi philh hlah.\nChinram chung thil sining cu Chinram cozah nih an tawlrel dingmi le an zoh khanh dingmi thil asi. VP cu Chinram chung ca lawngah rian attuanmi asilo. Kawlram State vialte caah rian attuanmi asi. Chinram ah aharh baumi a chanbaumi an um ahcun CHinram cozah santleih lo asi tihi philh hlah usih. Mah le ram cu mah le cozah nih tawlrel dingmi asi cuh.\nKawlram Vice President cu kanmah Laimi asi aipat tiah ahmete mithil thaithawh zanriah kong tiangin amah nih tawlrel seh ti cu a phung hrimhrim asi lo. Mah le ram kilvengtu or zohkhanhtu ah hruaitu lutlai an um dih hna i, anmah nih an zohkhanh in an kilven hna dingmi khi asi cuh. Zeicaah Chinram Chung CM le hruaitu hna nih hmundang State khi tawlrel dingmi asi lo.\nMah le khuaram te kha an zohkhanh dingmi asi cuh. Chinram chungah a chanbaumi a um ahcun Chinram cozah santleih lo asi cuh. Kawlram VP pi asi konain CHinram zeitluk indah a hnakkar atanh? Hi vialte kawlram chungah VP nih Chinram caah rian attuanmi hi upat tlak taktak asi lo maw? Ziah thangthat loin kan soisel ngam. VP mawh asi maw silo timi zong hi ruat uhcaa.\nChinram ca lawngah VP asi lo hih, Chinram ca lawngah rian attuan dingmi asi looh hih, Kawlram pumpi vialte caah rian attuanmi VP asi cuh. VP nih Chinram ahnakkar atanhtuk nak ah zeidah atheipar biapi kan hmuhmi asi timi zong ruat ucah, Chinram caah arianttuan mi hi aho Laimi nih dah an ttuan khawh i, an rak ttuan bal? Rampi huap VP rian hi zeitluk indah aharsat lai i, rian zeitluk indah attuan lai i, alungre atheih lai timi zong ruat hna usih. Sualphawt dingmi minung hi an sining le an rian hi thleiden thiam ahau cang. Aharh le ka pehtthan te lai. Ka Lawm. By Saya Thawng\nJenevy Sui Nih NgaihChia Le LungFak Tein An Sining Kong A Chimmi A Rak Mak